Jason Harris

# Angle horari

Com s'explica a l'article de temps sideral, l'ascensió recta d'un objecte indica el temps sideral en el que travessarà el vostre meridià local. L'angle horari d'un objecte es defineix com la diferència entre el temps sideral local actual i l'ascensió recta de l'objecte:

AH obj. = TSL - AR obj.

De manera que, l'angle horari d'un objecte indica quant temps sideral ha transcorregut des que l'objecte estava en el meridià local. També és la distància angular entre l'objecte i el meridià, mesurat en hores (1 hora = 15 graus). Per exemple, si un objecte té un angle horari de 2,5 hores, ha transitat pel meridià local durant 2,5 hores, actualment estarà a 37,5 graus a l'oest del meridià. Els angles horaris negatius indiquen el temps fins que es produeixi el següent trànsit pel meridià local. Per descomptat, un angle horari de zero significa que l'objecte està en aquest moment en el meridià local.