# El manual del &ksystemlog;

## Usar &ksystemlog;

### Introducció

#### Què és &ksystemlog;?

&ksystemlog; és un visor pels registres del sistema.

&ksystemlog; ajuda als usuaris a comprendre el que fa la seva màquina al rerefons. &ksystemlog; té per objecte simplificar la lectura dels fitxers de registre del sistema. Aquest programa es desenvolupa per a usuaris principiants que no saben com trobar informació sobre els seus sistemes o sobre a on es troben els fitxers de registre al seu ordinador.

Però també està dissenyat per a usuaris avançats que volen veure ràpidament els problemes que ocorren en el seu servidor. &ksystemlog; tracta de proporcionar algunes característiques avançades per a permetre la classificació i lectura de registres des de programes específics.

Pantalla principal de &ksystemlog; Pantalla principal de &ksystemlog;

#### Característiques

En la seva versió actual, &ksystemlog; 0.4 té un bon nombre de característiques útils, com ara:

- Suport per a molts tipus de fitxers de registre diferents, amb el suport de format servidor Syslog, Samba.

- Vista amb pestanyes per a mostrar diversos registres a la vegada.

- Lectura d'un registre des de múltiples fonts.

- Auto-presentació de les línies noves en negreta.

- Grups per diferents criteris (nivell de registre, fitxer de registre, procés, hora...).

- Informació detallada per a cada línia de registre.

- Afegir una entrada de registre de forma manual.

És compatible amb els següents fitxers de registre del sistema:

- Registres del sistema

- Registres de l'X.org

- Registres del nucli

- Registres d'autenticació

- Registres de l'ACPID

- Registres del Cups

- Registres del Postfix

- Registres de l'Apache

- Registres del Samba

- Registres dels dimonis

- Registres del cron

- Registres de la sessió X

S'inclouen moltes altres característiques que es tractaran en els capítols apropiats d'aquest manual.

### Llegir els registres amb &ksystemlog;

Com podeu veure en les següents captures de pantalla, &ksystemlog; proporciona funcions per ordenar i filtrar fàcilment línies de registre. A continuació ho descriurem en les següents parts d'aquesta documentació.

#### Com començar

En iniciar &ksystemlog;, per omissió intenta obrir el registre més útil, el Registre del sistema. Si no el mostra a la pantalla hi apareixerà un quadre de missatge, probablement us heu oblidat de llançar &ksystemlog; com a un usuari administrador (normalment anomenat root). Els fitxers de registre solen estar disponibles a la carpeta /var/log, sovint protegits contra els usuaris normals. En el diàleg de configuració podreu seleccionar un altre registre per obrir a l'inici.

Primer llançament de &ksystemlog; Primer llançament de &ksystemlog;

#### Llegint fitxers de registre amb facilitat

##### Classificar les línies de registre

Cada línia de registre es mostra en una vista de llista, que es pot ordenar fent clic a la columna desitjada. Un altre clic ordenarà en l'altre ordre. Per ordenar la llista com estava en la primera càrrega, podeu utilitzar l'element de menú Edita Actualitza, o simplement feu clic a la primera columna de la llista, en general anomenada Data, per ordenar la llista en ordre ascendent. Fins i tot si el mode de registre no utilitza dates per descriure cadascuna de les línies de registre, per exemple el Registre de l'X.org, la llista estarà correctament ordenada, perquè &ksystemlog; manté un ordre intern de la llista.

##### Filtrar les línies de registre

Filtrant sobre un procés específic Filtrant sobre un procés específic

També podeu utilitzar la barra de filtre per a filtrar d'acord amb els criteris seleccionats i la cadena escrita. Simplement escriviu-hi alguna cosa, i la llista es modificarà automàticament per mostrar només les línies que coincideixen amb la cadena de filtre. Per omissió, el quadre combinat al costat del filtre té seleccionada l'opció Totes, el que significa que una línia només es mostrarà si una de les seves columnes conté la cadena de filtre.

Podeu seleccionar un altre camp per a només filtrar aquesta columna de la llista. Per exemple, en el Registre del sistema, mitjançant la selecció de la columna Procés, i escriure un nom de procés a la barra de filtre, &ksystemlog; mostrarà totes les línies de registre enviades per aquest procés.

#### Altres característiques

##### Acoloreix les línies de registre

Aquesta opció està marcada per omissió i us ajuda a veure que les línies que tenen un nivell més alt que les altres. Per exemple, el nivell Error serà ressaltat amb un color diferent que per a Informació. Aquesta característica es pot desactivar en el diàleg de configuració.

##### Amagar l'identificador de procés

Si només esteu interessat en un procés específic (per exemple, en el Registre del sistema o el Registre del Cron), podeu ocultar el seu PID a la columna Procés. Això pot ser-vos útil si esteu mirant d'analitzar la sortida d'una ordre específica, com un servidor Samba. En aquest cas, feu servir la barra de filtre.

#### Gestió de la vigilància

&ksystemlog; proporciona una manera fàcil de controlar la lectura i el seguiment dels fitxers de registre. De fet, de vegades només cal analitzar algunes línies de registre. En aquest cas, no tolerareu l'aparició d'una nova línia. Podeu desactivar el control dels fitxers de registre fent clic al botó Atura. Aquest atura els fitxers de registre oberts evitant que s'actualitzin alhora que no deixa que s'omplin amb altres processos. Per descomptat, podeu tornar a activar el control fent clic a Continua, el qual mostrarà les línies de registre afegides des de l'última pausa.

D'altra banda, per a centrar-se en les noves línies de registre que apareguin, podeu canviar el desplaçament a Desplaça les línies noves.

#### Gestió de diverses pestanyes obertes

&ksystemlog; us permet obrir diversos modes de registre obrint múltiples pestanyes. Per a fer-ho, només cal utilitzar el menú Finestra per a gestionar i obrir noves pestanyes. Un cop seleccionada la pestanya dreta, només heu de triar el mode de registre desitjat utilitzant el menú dedicat.

## Crèdits i llicència

&ksystemlog;

&ksystemlog;, Copyright 2008 per en Nicolas Ternisien

Col·laboradors:

- Patrick Dreker: Idees, millores de codi.

- Bojan: Manera del registre de SSH, impressió.

Un agraïment especial a tots els traductors de &ksystemlog;.

Traductor de la documentació: &credits.Antoni.Bella;

&underFDL; &underGPL;

## Com obtenir i instal·lar &ksystemlog;

&ksystemlog; té la seva pròpia pàgina d'inici http://ksystemlog.forum-software.org. Si us plau, consulteu les instruccions a la pàgina principal, ja que contindrà informació actualitzada sobre com obtenir &ksystemlog;.

&ksystemlog; també es pot trobar a la següent carpeta del repositori Git del &kde;: &ksystemlog; en el repositori del &kde;

&documentation.index;