# El manual de &parley;

## Introducció

&parley; és un entrenador de vocabulari. Us ajuda a memoritzar el vostre vocabulari, per exemple, quan esteu aprenent un idioma estranger. Podeu crear les vostres pròpies col·leccions de vocabulari amb les paraules que us calen, o triar entre una gran varietat de col·leccions de vocabulari disponibles. On trobareu les col·leccions que contenen vocabulari de l'idioma i també anatomia, música, geografia, química o preparació d'exàmens.

&parley; és molt flexible i utilitza un mètode d'aprenentatge basat en fitxes ràpides. Realitza un seguiment automàtic del vostre progrés en l'aprenentatge. Amb &parley; podreu arreglar el vostre vocabulari com vulgueu, crear les vostres pròpies lliçons, segons sigui necessari. Però a diferència de les fitxes ràpides reals podeu utilitzar diferents mètodes d'aprenentatge amb &parley;.

Les fitxes ràpides contenen expressions en l'anvers i la seva traducció al revers. Comenceu amb una pila de targetes. Si coneixeu la traducció d'una targeta, podreu posar-la en una segona pila de fitxes. Si no la recordeu, manteniu-la en la primera pila per tornar-ho a intentar més tard.

L'objectiu principal de &parley; no és ensenyar-vos la gramàtica. No obstant, hi ha algunes formes d'exercici que us poden ajudar en aquesta matèria.

&parley; consta de dues grans parts: Pràctica del vocabulari i un Editor per a col·leccions de vocabulari.

En aquest manual, el terme de Col·lecció de vocabulari es refereix a un fitxer que conté Unitats. Cada unitat pot ser una lliçó o una col·lecció de classes imbricades a qualsevol profunditat. A la resta d'aquest manual es fa referència a les unitats en lloc de lliçons, ja que també es poden utilitzar per a altres fins.

Tots dos, tant a l'Editor com a l'Exercici es pot arribar des de la Pàgina d'inici.

Exercici consta de tres parts: la primera Configurar l'exercici en la qual escolliu quin exercici realitzar. A partir d'aquí començareu amb l'Exercici actual i una vegada acabeu, obtindreu un Resum.

Igual que en totes les aplicacions intenteu utilitzar el clic dret si esteu explorant les característiques i funcionalitats al &parley;. El clic dret mostra un menú contextual que ens indicarà el que podem fer amb la situació actual. Intenteu fer clic dret sobre les unitats i les paraules per trobar algunes opcions.

## Pàgina d'inici

Al primer inici del &parley; us donarà la benvinguda la Pàgina d'inici.

En un primer moment la Pàgina d'inici estarà buida, un cop obriu algunes col·leccions de vocabulari, us mostrarà en quines heu treballat recentment.

Una col·lecció de vocabulari és un fitxer que conté paraules i les seves traduccions a altres idiomes o altres parells de paraules i frases que desitgeu memoritzar. Les paraules s'organitzen en unitats.

Per començar a practicar, feu clic a Exercici sobre una de les col·leccions de vocabulari a la llista. Us portarà a la Configuració de l'exercici.

Tingueu en compte que apareixerà un petit Elimina la icona a l'esquerra del nom del document. Elimina la icona permet eliminar la col·lecció de la llista.

Si us agradaria començar la vostra pròpia col·lecció de vocabulari, feu clic a Crea una nova col·lecció.

També podeu obrir una col·lecció si ja la teniu al vostre ordinador, però no és a la llista.

L'últim botó de la Pàgina d'inici us ofereix descarregar col·leccions de vocabulari realitzades per d'altra gent. Una vegada creat un fitxer que us agradaria compartir, el podreu publicar amb facilitat des de l'editor.

&parley; ve amb diferents temes, podeu canviar a un estil gràfic diferent en la configuració. Per a més informació, veure Configurar &parley;.

## Obre una col·lecció ja existent

Suposem que la vostra col·lecció ja es troba al disc dur.

Això és el que es veurà a la pantalla la primera vegada que inicieu &parley;:

Feu clic a Obre una col·lecció ja existent.

Al diàleg de selecció de fitxers, navegueu fins a la carpeta que conté el fitxer de dades, i seleccioneu-la fent clic sobre seu. Depenent del vostre sistema el fitxer s'obrirà immediatament, o haureu de fer clic a D'acord.

Ara, es carregarà el fitxer, i passareu a la pantalla Configuració de l'exercici: veure la següent secció per a més detalls.

## Practicar el vocabulari

Per iniciar l'exercici seleccioneu un document després d'iniciar &parley;. Si ja el teniu obert a l'editor, simplement feu clic a Exercici a la barra d'eines.

### Configurar l'exercici

Abans d'iniciar l'exercici real, sempre obtindreu la pàgina de Configuració de l'exercici. Hi ha tres àrees que us permeten escollir quin exercici realitzar:

- La selecció d'idiomes

- La selecció del mode de l'exercici

- La selecció de les unitats que també mostren el vostre progrés actual

A l'esquerra es poden seleccionar la combinació d'idiomes que es practiquen. Si seleccioneu, per exemple, anglès al francès, s'us mostraran les paraules en anglès i &parley; us demanarà que introduïu les traduccions al francès.

Sota la selecció d'idiomes escolliu el mode de l'exercici. El Mode exercici determina com practicareu el que us preguntin.

La llista desplegable Direcció de l'exercici es pot utilitzar per a seleccionar la consulta que es mostrarà durant l'exercici. Les opcions possibles són la frase coneguda (Ja s'ha après), la frase d'aprenentatge (Per aprendre), o la barreja de les frases (Direccions fusionades).

En la gran part de la dreta, veureu les unitats de la col·lecció de vocabulari. Podeu seleccionar les unitats a practicar amb la casella de selecció al davant del nom de la unitat. El nombre de paraules que conté cada unitat es mostra al costat del seu nom. A la dreta del nom veureu el vostre progrés actual en la unitat.

El progrés de cada unitat es mostra com el percentatge completat de la unitat i les barres de progrés en diversos colors. El percentatge es calcula tenint en compte el nombre total de paraules que hi ha a la unitat i els nivells de confiança per a cada paraula. Les barres de progrés representen el nombre de paraules en cada nivell de confiança, amb un to més fosc que representa una confiança. També es pot veure una llegenda a la part superior de les seleccions de la unitat, a la capçalera. Els colors d'aquesta llegenda es corresponen amb els colors a les barres de progrés, des de les paraules apreses plenament fins les paraules que encara no s'han practicat.

### Configuració avançada de l'exercici

L'Arranjament avançat de l'exercici us permetrà especificar la configuració més avançada que afectarà a l'exercici.

La pàgina Configuració de l'exercici ens du a l'Arranjament avançat de l'exercici amb el botó Configura l'exercici en la barra d'eines. El botó amb la icona de color verd.

#### Arranjament avançat de la pràctica

Podeu trobar diverses opcions de configuració generals per a la pràctica a la pàgina de configuració general.

Les opcions més importants són:

- Ignora els errors d'accents: amb aquesta opció si introduïu una paraula amb e en lloc de é encara es comptarà com a correcta.

- Ignora els errors de majúscules i minúscules: aquesta opció us permetrà fer cas omís de les majúscules i minúscules en introduir les paraules.

- Imatges i sons: si activeu les imatges, llavors seran mostrades durant l'exercici, si estan disponibles. El mateix s'aplicarà per als sons.

- Permet imatges en lloc de paraules: si s'habilita aquesta opció, es permetrà que s'utilitzi una imatge com a pregunta durant la pràctica, sempre que no s'hagi assignat una traducció a aquesta paraula per a l'idioma de destinació.

#### Bloquejar

Si penseu en practicar el vostre vocabulari amb regularitat, haureu d'assegurar-vos que la característica de bloqueig està activada. Les opcions de Bloqueig formen part de l'Arranjament avançat de l'exercici. Cal que aneu a la pàgina de bloqueig i marqueu la casella de selecció que diu Bloqueig. Ara fins i tot es pot configurar l'interval en que es repetiran les paraules respostes correctament.

Bloqueig vol dir que les paraules no s'us preguntaran per un període de temps després de l'última pràctica. Aquest període de temps dependrà de si coneixíeu la paraula, de manera que les paraules que no coneixeu s'us preguntaran més sovint.

#### Llindars

Els llindars són una altra forma de limitar el que voleu practicar.

Podeu decidir practicar només les paraules que coneixeu millor o pitjor que un cert nivell de confiança. O també podeu seleccionar només les paraules que heu practicat un nombre determinat de vegades.

#### Arranjament específic de l'exercici

Les opcions de configuració per a la pràctica amb múltiples opcions es poden canviar emprant la pàgina de configuració específica.

Aquí podeu seleccionar si les eleccions han de ser del mateix tipus, així com el nombre d'opcions.

### Exercici

#### Fitxes ràpides

Després d'haver activat el mode de l'exercici Fitxa ràpida i d'haver fet clic a Inicia l'exercici es mostrarà la següent pantalla. El mode d'entrenament fitxa ràpida funciona com si ho féssiu amb fitxes ràpides reals. Us imagineu el resultat i si voleu una mica d'ajuda, podeu fer clic a Pista, el qual començarà a donar una lletra del resultat cada vegada.

També podeu decidir ometre per ara una paraula. En fer clic a Respondré més tard la paraula tornarà a aparèixer en un moment posterior.

En fer clic a Continua es revelarà la solució. En aquesta etapa haureu de dir si coneixíeu la resposta.

Si no la sabíeu, feu clic a No ho sabia. Si recordàveu la resposta, feu clic a Ho sabia.

D'aquesta manera anireu a la següent pregunta.

A la part inferior del costat esquerre de la pantalla disposeu de 7 quadres que mostren com de bé coneixeu el vocabulari. Aquestes 7 quadres es corresponen als nivells de bloqueig establerts a Bloqueig en l'Arranjament avançat de l'exercici.

En lloc de fer clic a Continua també podeu utilitzar la tecla Espai del teclat.

Podeu aturar l'exercici en qualsevol moment fent clic a Atura l'exercici.

#### Lletres barrejades

El barrejar les lletres és un mètode d'entrenament que us ofereix una ajuda immediata: totes les lletres que formen part de la solució es mostraran barrejades:

Si voleu una mica d'ajuda, podeu fer clic a Pista i s'us donarà una lletra de la solució cada vegada. Per descomptat, també podreu optar per Respondré més tard fent clic sobre aquest botó.

Per donar la resposta escriviu-la al camp en blanc sota de les lletres barrejades i premeu la tecla &Intro; o el botó Continua.

Si la vostra resposta ha estat correcta el &parley; us ho dirà i podreu prémer &Intro; o fer clic a Continua per seguir endavant amb la següent pregunta.

En cas d'introduir una resposta incorrecta, s'us indicarà torneu-ho a provar:

Si no coneixeu la resposta, feu clic a Continua per segona vegada. A continuació es mostrarà la solució. Seguiu endavant amb Continua.

Una vegada revelada la solució, veureu una gran icona a la dreta que ens indicarà si la resposta es considerarà com a correcta o incorrecta.

Podeu fer cas omís de com es compta la vostra resposta. Veure Comptar una resposta com a correcta.

#### Elecció múltiple

##### Selecció automàtica de les possibles respostes

En el mode Elecció múltiple s'us mostraran una sèrie de respostes possibles, de les quals només una serà la correcta. En fer clic a Pista, &parley; exclourà una de les respostes incorrectes, de manera que la vostra elecció es tornarà més i més restringida amb cada clic. Per descomptat, també podreu optar per Respondré més tard.

Un cop feta la vostra elecció feu clic sobre la que creieu que és correcta, &parley; mostrarà sota la pantalla si la resposta era correcta. Seguiu endavant amb la següent pregunta fent clic a Continua.

Si la vostra resposta estava equivocada, es mostrarà la resposta correcta en color verd i en vermell la incorrecta. També en aquest cas seguireu endavant fent clic a Continua.

Una vegada revelada la solució, veureu una gran icona a la dreta que ens indicarà si la resposta es considerarà com a correcta o incorrecta.

Podeu fer cas omís de com es compta la vostra resposta. Veure Comptar una resposta com a correcta.

Si voleu aturar l'exercici, només cal fer clic al botó Atura l'exercici.

##### Amb respostes sí/no

Normalment el &parley; proposa automàticament una resposta correcta i diverses errònies en el mode d'elecció múltiple. Per a alguns exercicis tindreu respostes predeterminades, com sí/no o similar. I per aquestes haureu de configurar l'exercici fent clic a Configura l'exercici.

Seleccioneu la pestanya específica i obtindreu quelcom semblant a la següent captura de pantalla:

Si només teniu dues opcions, com sí/no a la secció Elecció Múltiple, establiu Nombre d'opcions a 2.

#### Escrita

Quan seleccioneu l'opció Escrita per a realitzar l'exercici haureu d'escriure la solució. Podeu utilitzar el botó Pista, el qual començarà a donar-vos el resultat una lletra cada vegada. Per descomptat, també podreu optar per respondre després fent clic sobre el botó Respondré més tard.

Una vegada introduïda la solució, feu clic a Continua i &parley; mostrarà si la vostra resposta era correcta. Seguiu endavant fent clic a Continua una altra vegada.

En cas de donar una resposta errònia, ho podreu tornar a intentar diverses vegades fins trobar la resposta correcta. Si no ho intenteu de nou, i feu clic a Continua, es mostrarà la solució.

Seguiu endavant amb l'exercici fent clic a Continua o atureu-lo fent clic al botó Atura l'exercici.

Quan es reveli la solució, veureu una gran icona a la dreta indicant si la resposta es considerarà com a correcta o incorrecta.

Podeu fer cas omís de com es compta la vostra resposta. Veure Comptar una resposta com a correcta.

#### Comptar una resposta com a correcta

Una vegada revelada la solució, veureu una gran icona a la dreta que ens indicarà si la resposta es considerarà com a correcta o incorrecta.

Si veieu la gran marca de selecció, &parley; pensa que teníeu raó.

Si us cal més d'un intent per respondre correctament, la vostra resposta serà comptada com a incorrecta.

Podeu fer clic sobre la petita icona al costat de l'indicador per canviar la forma com es compten les vostres respostes. El símbol gran sempre indica com s'ha comptat la resposta.

#### Restablir l'exercici a l'estat inicial

Podeu restablir tots els resultats de l'exercici (eliminant els nivells de confiança) a l'estat inicial. Quan esteu en el mode d'edició, seleccioneu Edita a la barra de menú i després Elimina els nivells de confiança.

A més, podeu restablir els nivells de confiança per a unitats individuals dins de Configuració de la pràctica, feu clic dret sobre la unitat per restablir-les i escolliu Elimina els nivells de confiança d'aquesta unitat, o seleccionant l'element de menú Unitat Elimina els nivells de confiança o Unitat Elimina els nivells de confiança d'aquesta unitat i totes les subunitats quan s'està en el mode d'edició.

### Resum després de l'exercici

El resum es mostra en acabar una sessió d'aprenentatge. En la gran barra a la part superior s'us mostrarà el bé que ho heu fet.

A sota hi haurà una taula amb totes les paraules que heu practicat, juntament amb els errors que heu comès.

Les paraules amb més errors restaran a la part superior de manera que pugueu veure les que encara no coneixeu.

Premeu el botó Exporta els resultats o utilitzeu l'element de menú Pràctica Exporta els resultats... per exportar els resultats de la pràctica com a &HTML; o a un fitxer de text OpenDocument (`.odt`).

### Modes d'exercici gramaticals

Amb &parley; també es poden aprendre determinades estructures gramaticals, com ara el gènere dels substantius, les formes comparatives dels adjectius i la conjugació dels verbs. Veiem-ne alguns exemples.

#### Els articles i el gènere dels substantius

Una vegada s'ha activat el mode d'exercici Gènere dels substantius, feu clic a Inicia l'exercici.

En el següent cas s'utilitza l'alemany com a idioma per aprendre, així que hi ha tres gèneres per triar: masculí, femení i neutre. En fer clic a Pista s'exclourà una de les respostes errònies. Per descomptat, també podreu optar per Respondré més tard fent clic sobre aquest botó.

Haureu d'introduir els articles per a l'idioma en l'editor per veure els articles en lloc dels termes del gènere gramatical. Penseu també en que això sols funcionarà si el gènere de les paraules s'ha configurat correctament. Veure Tipus de paraules per obtenir més informació sobre com canviar el tipus de paraula al gènere correcte.

Quan doneu la resposta correcta es mostrarà el següent i seguireu practicant fent clic a Continua.

Si doneu la resposta incorrecta es mostrarà el següent i seguireu practicant fent clic a Continua.

Podeu aturar l'exercici en qualsevol moment fent clic a Atura l'exercici.

#### Formes comparatives d'adjectius i adverbis

A la pantalla Exercici seleccioneu Formes comparatives i després feu clic a Inicia l'exercici per seguir endavant.

Això només funciona quan les formes de conjugació de la paraula s'han introduït en la col·lecció de vocabulari. Veure Introduir les formes comparatives.

L'exercici requereix que introduïu les formes comparatives per al terme mostrat. En aquest cas, la traducció de la paraula en anglès «old» a l'alemany. L'idioma alemany té tres formes: absoluta, comparativa i superlativa. Per seguir endavant amb l'exercici simplement feu clic a Continua.

#### Conjugacions

Per practicar la conjugació escolliu el mode Conjugacions i els temps que desitgeu exercitar.

En el document s'han d'introduir les formes de conjugació de les paraules per tal de permetre que aquest mode d'exercici funcioni. Veure Introduir les formes d'inflexió.

Després feu clic a Inicia l'exercici. Estareu obligat a introduir les formes de conjugació correctes d'acord amb el temps que es mostri. Per seguir endavant feu clic a Continua.

## Editar un vocabulari

### Configuració

Abans de començar a utilitzar una col·lecció de vocabulari o crear la vostra pròpia, és útil comprendre els diferents elements de &parley; i configurar-lo en conseqüència. Les següents seccions us guiaran pas a pas a través d'aquest procés. Hi ha diversos llocs en &parley; per a la configuració:

- Fitxer Propietats Aquest és el lloc per a les Propietats generals del document, &ead;, alguna informació sobre la vostra col·lecció de vocabulari i de tu mateix.

- Edita Idiomes Aquí trobareu els ajustaments relacionats quant a l'ús dels idiomes.

- Exercici Configura l'exercici Aquí hi ha els ajustaments sobre com practicar el vocabulari. Depenent del que feu durant la sessió específica d'aprenentatge es podran canviar sobre la marxa.

- Arranjament Configura &parley; Per als ajustaments de pantalla i de caràcter més general.

#### Quant a la col·lecció

La introducció de les metadades com un títol i la vostra informació de contacte és apropiada si feu disponible la vostra col·lecció per a d'altres persones. Utilitzeu Fitxer Propietats per editar les dades.

#### Columnes de vocabulari

Depenent del tema a les vostres sessions d'aprenentatge, pot ser apropiat comptar amb més columnes de vocabulari a la secció d'edició. Per escollir aquestes columnes seleccioneu Visualitza a la barra de menú i després Columnes de vocabulari. Aquí podreu determinar si mostrar les columnes per a la Pronunciació, Tipus de paraula, Sinònim, Antònim, Exemple, Comentari i/o la Paràfrasi.

#### Idiomes i la gramàtica

Establiu alguns detalls de la gramàtica per a que &parley; us ajudi. Utilitzeu l'opció Edita Idiomes per manllevar el diàleg de la gramàtica.

Els articles en anglès són simplement the, el qual és l'article definit, i a com a article indefinit. La majoria dels altres idiomes tenen més articles que es poden omplir a la pestanya d'articles.

Per a la conjugació s'hauran d'omplir els pronoms personals. La majoria dels idiomes no tenen formes de conjugació diferents per a he/she/it, en aquest cas, no haureu de marcar El masculí i el femení tenen conjugacions diferents! Només cal introduir els pronoms per a les tres formes.

#### Pronoms personals en anglès

| Singular | Plural
1era persona | I | we
2ona persona | you | you
3era persona | he/she/it | they

Temps: En funció de l'idioma, pot introduir els temps adequats que després voleu aprendre a conjugar. Alguns exemples són: Present simple, Passat simple, Futur, &etc;

Per cert. fent clic al botó Afegeix un idioma podreu afegir un idioma addicional a la vostra col·lecció.

##### Anem a fer una ullada més propera al castellà

A la pestanya General hi ha els ajustaments bàsics de l'idioma, com aquí

- Idioma = Espanyol

- Nom = Espanyol

- Disposició del teclat = us (per a l'anglès)

Podeu deixar en blanc la Disposició del teclat si no esteu segur sobre el que esteu utilitzant. Llavors, &parley;, simplement prendrà la disposició estàndard del vostre ordinador.

Fem una ullada a la pestanya Articles: El castellà només coneix els substantius en masculí i femení, per tant, el camp Neutre romandrà buit.

Els Pronoms personals en castellà tenen múltiples formes per a la 3era persona del singular i la 1era, 2ona i 3era persones del plural. Per mantenir la coherència, les possibilitats s'han d'introduir amb un signe / entre les dues formes.

Sota Temps es troben els diferents temps que estan disponibles per a una forma verbal. Podeu afegir-los als que ja hi ha fent clic a Nou, modificar-los amb Modifica o en cas que alguna cosa realment no existeixi sols haureu de fer Suprimeix sobre el temps després de seleccionar-lo.

### Unitats

A l'esquerra hi ha una llista de les unitats. Si heu iniciat una nova col·lecció, aquesta llista pot estar buida a excepció d'una unitat que es crea per omissió.

Si no podeu veure la llista de les unitats, podríeu haver d'activar-la al menú Visualitza Lliçons.

Les caselles de selecció al davant del nom de la unitat mostren quines unitats s'inclouen actualment en el vostre exercici. El número al seu costat és el nombre de paraules en la unitat.

#### Unitat nova

Afegir una nova unitat: Seleccioneu el lloc on anirà aquesta unitat, per exemple, la col·lecció Les meves lliçons de castellà.

Al menú Unitat, seleccioneu Unitat nova.

Assegureu-vos de seleccionar el punt just en l'estructura d'arbre de les unitats abans de seleccionar Unitat nova. En el nostre cas, volem una sub-unitat de la Col·lecció: Les meves lliçons de castellà, aquesta és exactament la que s'ha de seleccionar abans de seguir endavant amb Unitat nova.

#### Moure, reanomenar i suprimir unitats

Per canviar el nom d'una unitat, feu doble clic, o clic dret sobre la unitat i escolliu Reanomena la unitat. També es poden eliminar d'aquesta manera (però perdreu el seu contingut).

Si no us agrada la disposició de les unitats, podeu moure una unitat amb el ratolí. La podreu arrossegar cap a una altra unitat, llavors es convertirà en un fill d'aquesta.

#### Dividir una unitat

Si les vostres unitats es tornen massa grans, podreu optar per dividir-la en petites unitats per facilitar l'aprenentatge. 20 paraules per a una unitat probablement serà una bona mida. Feu clic dret sobre una unitat, o utilitzeu la unitat Unitat Divideix la unitat en unitats més petites i la unitat serà dividida en unitats filles. Podreu escollir a l'atzar les paraules que es posaran a les noves unitats abans d'assignar-les, o mantenir-les en l'ordre original.

#### Què es mostra a la taula

El &parley; sempre mostra les paraules de la unitat que heu seleccionat. També podeu activar veure les paraules contingudes en les sub-unitats en aquesta unitat. Per activar-ho utilitzeu Unitat Mostra entrades de les unitats filles. D'aquesta manera, podreu navegar per totes les paraules seleccionant el document de la unitat a la part superior.

### Tipus de paraula

&parley; us permet tipus de paraules associades amb les paraules. Els tipus de paraula són per exemple: Noms, Verbs, Adjectius i Adverbis.

Per tal de treballar amb tipus de paraules, activeu l'eina tipus de paraula: Visualitza Tipus de paraula.

Podeu classificar els tipus de paraules igual que les unitats.

Si voleu veure totes les paraules d'un cert tipus -&pex;, tots els noms-, només haureu de seleccionar la categoria de substantiu, i a la taula només veureu els substantius.

La forma més senzilla d'establir el tipus de paraula, és arrossegant i deixant anar una paraula en el seu tipus. Fins i tot es pot fer amb diverses paraules alhora.

#### Afegir un vocabulari nou

Utilitzeu Afegeix una nova entrada a la barra d'eines per afegir paraules noves. Podeu començar a escriure la paraula en l'idioma matern. Per omissió, &parley; permet introduir una altra paraula quan premeu &Intro; en l'última fila, pel que no haureu de seguir utilitzant el botó Afegeix. Després d'introduir la primera paraula, premeu la tecla per anar al següent idioma.

#### Editar les paraules

Si voleu substituir una paraula, seleccioneu la seva entrada i comenceu a escriure. Una altra manera per canviar la paraula, feu doble clic sobre l'entrada i podreu canviar el contingut de la cel·la sense perdre la paraula antiga.

Premeu la tecla per anar a la següent paraula mentre esteu en el mode d'edició. Amb la tecla &Intro; sortireu d'aquest mode. Podeu utilitzar les tecles de fletxa per moure-us.

### Sinònims

Els sinònims són difícils d'establir, i no sempre funcionen gaire bé. Tot i així, heus aquí com establir-los:

- Utilitzeu Visualitza Sinònims per veure l'eina de sinònims.

- Seleccioneu la primera paraula (A) per a la que voleu crear els sinònims, després feu clic sobre la segona paraula (B)

- El botó en l'eina de sinònims canviarà el text a A i B són sinònims

Les paraules ara es mostraran com a connectades en l'eina de sinònims i podran ser reconegudes com a sinònims durant l'exercici.

### Afegir imatges

En primer lloc mostreu l'eina d'imatge seleccionant Visualitza a la barra de menú i feu clic a Imatge. La casella de selecció al davant de Imatge ara restarà activada. Aquesta es mostrarà a la secció d'imatges a la dreta de la pantalla del &parley;.

Per afegir una imatge a una paraula, assegureu-vos que la paraula està ressaltada. Al costat dret de la secció de la imatge feu clic sobre la icona de carpeta i escolliu la imatge que voleu associar. En seleccionar una imatge per a una parella de traduccions, les cantonades inferiors dreta de les cel·les de les dues paraules es marcaran amb una bandera blava. En passar per sobre d'aquesta marca amb el cursor del ratolí es mostrarà el nom i el camí del fitxer d'imatge.

Les imatges necessàries es poden obtenir des de la cerca de Google utilitzant els scripts de &parley; incorporats.

Per obtenir la imatge ressalteu una paraula de la llista i escolliu Scripts Vés a buscar la imatge des del menú de &parley;.

Obtenint d'imatges des d'Internet Obtenint d'imatges des d'Internet

Escolliu la imatge de la dreta utilitzant els botons Anterior i Següent. Podeu corregir els criteris de cerca per a les imatges utilitzant el quadre de text corresponent.

Si preferiu només veure les imatges lliures, marqueu la casella de selecció corresponent.

Un cop finalitzada la selecció, només cal fer clic a D'acord i la imatge es desarà al fitxer de vocabulari actual a la subcarpeta ``nom_del_vocabulari`_files`.

A causa de les limitacions actual pels scripts, els fitxers d'imatge no es poden desar als camins amb símbols Unicode en els noms de les carpetes i fitxers.

### Afegir so

En primer lloc mostreu l'eina de so, seleccioneu Visualitza a la barra de menú i després feu clic a Sons. Això mostrarà la secció de sons al costat dret de la pantalla del &parley;.

Per afegir un so a una paraula, assegureu-vos que la paraula està ressaltada. A la secció de sons al costat dret, feu clic sobre la icona de carpeta i escolliu el so que voleu associar. En seleccionar un fitxer de so per a una parella de traduccions, les cantonades inferiors dreta de les cel·les de les dues paraules es marcaran amb una bandera vermella. En passar per sobre d'aquesta marca amb el cursor del ratolí es mostrarà el nom i el camí del fitxer de so.

Els fitxers de so necessaris es poden obtenir des de la cerca de Wiktionary utilitzant els scripts de &parley; incorporats.

Per obtenir el fitxer de so ressalteu una paraula de la llista i escolliu Scripts Vés a buscar el so des del menú de &parley;.

El fitxer de so es desarà al fitxer de vocabulari actual a la subcarpeta ``nom_del_vocabulari`_files`.

### Introduir les formes comparatives

Per tal d'introduir les formes comparatives, assegureu-vos que l'eina formes comparatives està activada. L'obrireu amb el menú: Visualitza Formes comparatives.

Primer, seleccioneu una paraula que sigui un adjectiu o un adverbi.

Feu clic al botó Adjectiu o Adverbi en l'eina formes comparatives.

Introduïu les formes comparatives.

Ara podreu utilitzar el mode d'exercici de formes comparatives.

### Introduir les formes d'inflexió

Per tal d'introduir les formes d'inflexió, assegureu-vos que l'eina formes d'inflexió està activada. L'obrireu amb el menú: Visualitza Inflexió (verbs, adjectius, noms).

Primer, seleccioneu una paraula que sigui un verb.

Feu clic al botó Verb en l'eina d'inflexions.

Després seleccioneu el temps correcte a la casella de selecció de temps i introduïu les formes de conjugació.

Els temps es poden configurar per a cada idioma: Idiomes i la gramàtica.

Ara podreu utilitzar el mode d'exercici de les conjugacions.

Utilitzeu el botó Substantiu o Adjectiu per afegir formes declinades al vostre vocabulari.

### Crear fitxers nous

En aquesta secció es descriu com crear fitxers nous i això no només amb la part d'aprenentatge de vocabulari habitual, sinó també per als exercicis de gramàtica, matemàtiques, &etc;

#### Col·lecció nova: Vocabulari anglès-alemany

En aquesta secció es descriu com podreu crear un fitxer d'entrenament del vocabulari incloent imatges i sons. En una segona etapa també hi afegirem adjectius i verbs. Aquest és un exemple molt complet i per tant molt llarg. Finalment no seran necessaris tots els punts per al vostre projecte.

Ja que volem afegir fitxers de so i imatges, ens haurem d'assegurar que aquests estaran en una carpeta que per comoditat s'anomena eng-deu. El fitxer de dades que creem amb &parley; serà desat en la mateixa carpeta. Això us ajudarà molt quan decidiu compartir el vostre treball amb els altres.

Això és el que tenim en matèria de fitxers de so i imatges:

Començarem des de la Pàgina d'inici, la qual es mostra quan inicieu el &parley;:

Feu clic al botó Crea una nova col·lecció.

La pàgina Propietats generals del document s'omple de la següent manera (la qual varia segons el document):

Després feu clic a D'acord. La següent pantalla us demana que establiu els detalls de l'idioma. Aquí no volem canviar res i per tant, simplement feu clic a D'acord.

Com a primer pas, crearem la part del vocabulari. Pensarem en afegir-hi fitxers de so i imatges en una segona etapa. La unitat es veurà així:

Abans de fer res més, desarem el fitxer a la carpeta amb els fitxers de so i imatges. Feu clic a la icona Desa i seleccioneu la carpeta utilitzant la navegació. En aquest exemple anomenarem al fitxer Trainer eng-deu. Una vegada introduït el nom simplement feu clic a desa.

Si ara marqueu la vostra carpeta on es troben els fitxers de so i les imatges, també hi trobareu el fitxer Trainer eng-deu.kvtml.

Fem una breu ullada a les paraules que volem afegir: «apple», «bird», «cat», «cherry», «cow», «orange», «pear», «snake», «strawberry». Tenim animals i fruites, i per tant ens decidirem a crear dues unitats anomenades: Animals i Fruits.

Ara canvieu el nom de la Lliçó 1 a Animals i a continuació afegim una unitat anomenada Fruits. Feu clic dret sobre la Lliçó 1 i escolliu Reanomena la unitat des de les eleccions mostrades. Ara la Lliçó 1 restarà ressaltada i la podreu simplement sobreescriure, escrivint Animals. En acabar, premeu la tecla &Intro;. Ara feu clic dret a la Col·lecció: Entrenador del vocabulari E..., la qual és l'arrel de l'arbre d'unitats i escolliu Unitat nova des de les opcions mostrades. En el nou camp escriviu Fruits i premeu la tecla &Intro; una altra vegada.

En primer lloc, inserirem els animals. Si us plau, feu clic sobre la unitat Animals i obtindreu una taula buida que podreu omplir. Feu clic amb el ratolí en el primer camp, i introduïu-hi els termes font. A continuació, introduïu els termes de destinació en la segona columna. Una vegada col·locats els 4 noms dels animals en anglès amb la seva traducció a l'alemany, la pantalla es veurà així:

En el nostre cas només volem 4 entrades en la unitat dels animals. Hi haurà moltes línies en blanc que s'hauran d'eliminar. Per fer-ho, primer feu clic al camp buit, i manteniu premuda la tecla &Maj; mentre feu clic a l'últim camp buit. Totes les línies a esborrar seran ressaltades. A continuació, premeu la tecla Supr i confirmeu la pregunta: De veres voleu esborrar les «...» entrades seleccionades? fent clic al botó Esborra.

Afegirem la terminologia de la fruita. Simplement feu clic al nom de la unitat Fruits. Aquesta segona unitat està completament buida. Com que tenim cinc termes de la fruita caldrà que afegim cinc línies. Per tant, premeu la tecla Inser cinc vegades i, a continuació, com abans, hi afegirem la nostra terminologia.

No us oblideu de desar de tant en tant...

Un clic sobre l'arrel del nostre arbre d'unitat Col·lecció: Entrenador del vocabulari E... i &parley; ens mostrarà totes les entrades presents a les dues unitats:

Ara és el moment d'afegir sons i imatges. En primer lloc activarem les vistes imatge i sons. Des de la barra de menú seleccioneu Visualitza i llavors feu clic Imatge i a So. Una vegada activades aquestes opcions, es mostraran dues noves seccions a la part dreta de la pantalla d'edició del &parley;: Imatge i So.

Seleccioneu la paraula en anglès «apple» fent clic sobre seu. Es ressaltarà, de manera que podrem afegir-hi una imatge. A la secció d'imatge a la part dreta, feu clic a la icona de Carpeta i escolliu la imatge que hi voleu associar.

Per afegir la pronunciació en anglès per a «Apple», feu el mateix a la secció de so, seleccioneu el fitxer de so corresponent.

En fer clic al botó Reprodueix en l'eina de so podreu escoltar la pronunciació.

La pantalla es veurà així:

A continuació, feu clic sobre la traducció a l'alemany per a «Apfel». El camp estarà ressaltat per indicar la selecció. Notareu que la imatge amb la poma també estarà associada amb el terme en alemany. A la secció de sons seleccioneu la pronunciació, com abans.

Simplement haureu de continuar igual per a tots els termes.

És hora d'afegir adjectius i verbs com a unitats al nostre projecte. De manera que haureu de fer com abans amb la unitat Fruits i crear dues noves unitats: Adjectives i Verbs. Suposem que afegirem «big», «small», «old», «young», «narrow» a la unitat d'adjectius i «to go», «to come», «to buy», «to drink», «to eat» a la unitat dels verbs.

A continuació es mostra una captura de pantalla amb tota la terminologia inserida. Ara, les paraules es barrejaran i seria bo per veure quina és un substantiu, adjectiu o verb.

A mesura que el següent pas mostri el Tipus de paraula. Seleccioneu Visualitza a la barra de menú i després seleccioneu Columnes de vocabulari. Activarem Tipus de paraula per a l'anglès i l'alemany, feu clic a la casella de selecció Tipus de paraula. Després feu clic a D'acord per acceptar els canvis.

En fer clic als camps de la columna Tipus de paraula podreu seleccionar el tipus de paraula i els idiomes en què els substantius tenen gènere, també podreu seleccionar la combinació de substantiu/gènere. De manera alternativa començareu a escriure els primers caràcters d'un tipus de paraula per a seleccionar-la. Sota la columna Tipus de paraula amb part de les seleccions que ja ho han fet.

Una vegada especificats tots els tipus de paraules, en primer lloc examinarem els adjectius, afegint les Formes comparatives. De manera que anirem a la unitat de només adjectius.

Per mostrar les Formes comparatives a la part dreta de la pantalla, seleccioneu Visualitza a la barra de menú i activeu la casella de selecció Formes comparatives.

Editeu les Formes comparatives afegint Comparatiu i Superlatiu als adjectius individuals. En primer lloc, feu clic sobre l'adjectiu per al qual voleu afegir les formes comparatives, en el nostre cas «big», i afegiu «bigger» i «biggest». Després, continueu amb el següent adjectiu a completar, fins introduir totes les formes comparatives.

Finalment, considerem la forma de Conjugació dels Verbs. Seleccioneu la unitat Verbs i després activeu la secció de la conjugació al costat dret seleccionant Visualitza des de la barra de menú i activant la Conjugació. Com a exemple, podem editar el temps present (Präsens) forma de «gehen». Si us plau, seleccioneu primer Präsens des del menú desplegable i després afegiu-hi les formes verbals.

Això s'ha de fer per a tots els verbs, i en tots els temps possibles.

Un cop acabeu podreu començar a practicar fent clic sobre el botó Exercici.

#### Col·lecció nova: Noms individuals i noms col·lectius

Aquest exercici s'ha creat per a la classe de tercer d'una escola de primària italiana. Se suposa que els alumnes relacionen noms individuals amb noms col·lectius, com «tree» → «woods»

Quan comenceu amb el &parley; obtindreu la pàgina d'inici, finalment també llistarà alguns fitxers que hagin estat utilitzats (el qual no es pot veure aquí).

Feu clic a Crea una nova col·lecció i es mostrarà la següent pantalla amb camps buits o parcialment omplerts:

Ompliu el títol, aquí nomi singoli e collettivi, el vostre nom, adreça de correu electrònic, a la secció Comentari podreu escriure una descripció més detallada, seleccioneu la categoria i la llicència. Després tenim quelcom especial: en comptes d'indicar el primer i segon idioma, com normalment ho havíeu fet, afegirem «nome singolo» (nom únic) i «nome collettivo» (nom col·lectiu). Estableix els detalls gramaticals i Baixa gramàtica no són necessaris aquí. A la captura de pantalla encara estan activades -si us plau, desactiveu-les fent clic a les caselles de selecció-. Una vegada fet, feu clic a D'acord.

Seleccioneu Visualitza Idiomes i apareixerà la pàgina Propietats per nome singolo, aquí es veu ja amb els canvis realitzats:

Al costat esquerra es poden veure les dades que esteu afegint. «nome singolo». Escolliu l'idioma, aquí Italià i inseriu «nome singolo» en el següent camp d'edició. Després feu clic a D'acord.

Ara es mostrarà la pàgina Propietats per nome collettivo:

Com abans: escolliu Italià com a idioma, inseriu «nome collettivo» i feu clic a D'acord.

I ara podreu començar a editar:

Només caldrà inserir el «nome singolo» (nom únic) a la primera columna i el corresponent «nome collettivo» (nom col·lectiu) a la segona.

Si el nombre de camps disponibles no és suficient, simplement feu clic dret en qualsevol part de la secció d'edició i escolliu Afegeix una nova entrada. No us oblideu de desar el fitxer de tant en tant. En acabar d'afegir-hi les entrades haureu de veure si el mode de l'exercici funciona bé. Bé, només cal fer clic al botó Exercici de la dreta sobre la secció d'edició i apareixerà la pàgina amb els ajustaments de l'exercici:

En aquest cas, Elecció múltiple és una bona opció, però també Escrita. Després d'escollir el mode de l'exercici només caldrà fer clic sobre Inicia l'exercici i divertir-vos.

### Obtenir col·leccions addicionals

Quan us trobeu a la Pàgina d'inici disposareu de la possibilitat d'instal·lar col·leccions directament des del servidor, sempre que estigueu connectats. Simplement feu clic a Descarrega noves col·leccions.

S'obrirà una finestra amb moltes col·leccions interessants. Només haureu de seleccionar la que us resulti més interessant i fer clic a Instal·la. A continuació, obriu el fitxer per a practicar o editar.

### Configurar &parley;

Podreu configurar l'aparença del &parley; des de la Pàgina d'inici o des de dins de la Secció d'edició. Seleccioneu Arranjament des de la barra de menú i després Configura &parley;.

#### La pestanya Tema

S'obrirà la configuració amb la secció del Tema. Aquest és el lloc on podreu escollir la forma en que &parley; hauria de donar-vos la benvinguda quan es llanci: una elegant versió Gris, les Abelles per als ocupats o Fluffy Bunny per a tots els amants del color rosa. Tingueu present que Fluffy Bunny podria no estar a la vostra versió: si el voleu, llegiu la següent secció.

Un vegada seleccionat el vostre tema preferit, feu clic a D'acord.

Les captures de pantalla per als temes Abelles i Fluffy Bunny:

I si això no és suficient: podeu fer clic a Obtén temes nous per trobar més temes. Amb el temps esperem que n'hi hagi més i més. Si coneixeu com crear gràfics SVG (per exemple, amb Inkscape), podeu crear el vostre propi tema i compartir-lo amb el món.

Els temes addicionals es poden trobar a kde-look.org.

#### La pestanya General

La pestanya General us ofereix algunes opcions relatives al comportament del &parley;.

##### Les opcions obre/desa

Carrega sempre la darrera col·lecció oberta en començar agafarà immediatament el vocabulari que estàveu aprenent. Sovint s'utilitza juntament amb la segona opció Desa els vocabularis automàticament en tancar i sortir, la qual és molt útil per a no respondre sempre la mateixa pregunta i si s'han de desar o no els canvis (incloent els resultats de l'aprenentatge). L'opció Crea una còpia de seguretat cada «...» minuts pot ser molt útil per ajudar-vos a desar el vostre treball amb freqüència. Una cosa menys en què pensar.

De vegades, la importació i/o exportació dels fitxers de text (CSV) pot ser molt útil i necessitareu el separador apropiat per elaborar les dades o ser capaç de llegir les que heu rebut d'un altre lloc. &parley; us permet escollir entre diversos separadors per assegurar-vos que podreu tornar-les a utilitzar.

##### L'opció edita

Aquí podreu determinar si &parley; annexarà automàticament les files noves mentre esteu editant la vostra col·lecció de vocabulari. Això pot ser útil si voleu afegir moltes entrades, abans de dividir aquestes dades en diverses unitats. D'altra banda, pot ser bo tenir aquesta opció si voleu treballar creant unitats amb un nombre màxim d'entrades.

#### La pestanya Visualitza

Els Arranjaments de visualització us permeten canviar el tipus de lletra i la mida dels símbols de pronunciació, i podreu escollir els Color de base per a mostrar les puntuacions que més us agradin.

## &parley; a Windows

És possible instal·lar el &parley; juntament amb altre programari educatiu sobre els sistemes Windows. Per a informació addicional, si us plau, visiteu aquesta pàgina.

Els passos a seguir són en definitiva:

Descarregueu l'instal·lador aquí.

A continuació, seguiu el procediment d'instal·lació, com per a qualsevol altre programari de Windows -aquí teniu unes poques captures de pantalla-.

En arribar a la Pantalla de selecció de paquets, seleccioneu el/s idioma/es que voleu d'entre els que està disponible el programari i el paquet -en aquest cas kdeedu-. Si no se selecciona l'idioma obtindreu automàticament l'anglès.

A continuació, finalitzeu la instal·lació fent clic a següent, les pantalles que vénen després les podeu tractar com ho feu normalment amb l'altre programari de Windows.

Tingueu en compte que l'equip del &parley; no s'ocupa de l'instal·lador per a Windows i per tant no ens resultarà fàcil ajudar-vos. Si teniu dificultats, poseu-vos directament en contacte amb l'equip del KDE-Windows. Ho podeu fer subscrivint-vos a la llista de correu aquí o reunint-vos amb ells a l'IRC -al canal #kde-windows del servidor irc://freenode.net-.

## Notes per a usuaris avançats

### Publicar i compartir les col·leccions

També podreu publicar els vostres fitxers i compartir-los amb els altres usuaris.

Utilitzeu Penja un document de vocabulari des del menú «Fitxer» en l'editor del &parley;.

Si això no funciona, també podreu visitar kde-files.org.

En qualsevol cas, els fitxers es mostraran en el diàleg Descarrega noves col·leccions a la Pàgina d'inici.

### Format de fitxer

Si esteu interessat en els formats de fitxer que pot llegir el &parley; i desar-ne les col·leccions de vocabulari, visiteu:

Formats de fitxer del &parley; a userbase.kde.org

## Crèdits i llicència

### Gràcies

M'agradaria donar les gràcies personalment a les següents persones per la seva contribució al &parley;:

- Peter Hedlund, per mantenir viu el KVocTrain i començar el port al KDE 4, el qual finalment es convertiria en el &parley;

- David Capel

- Avgoustinos Kadis

- Daniel Laidig

- Johannes Simon

També vull agrair a totes les altres persones sense nom, en especial a l'equip &kde;, per la seva ajuda, crítica constructiva, suggeriments o informes d'error.

### Copyright

Copyright del &parley; 2007-2010 &Frederik.Gladhorn; &Frederik.Gladhorn.mail;

Copyright de la documentació 2010 &Frederik.Gladhorn; &Frederik.Gladhorn.mail;, Sabine Eller s.eller@voxhumanitatis.org i Daniel Laidig d.laidig@gmx.de; 2014 Amarvir Singh amarvir.ammu.93@gmail.com

Traductor de la documentació: &credits.Antoni.Bella;

&underFDL; &underGPL;

## Instal·lació

### Com obtenir el &parley;

&install.intro.documentation;

### Compilació i instal·lació

&install.compile.documentation;
&documentation.index;