# Contrasenya i compte d'usuari

## Informació d'usuari

### Introducció

Captura de pantalla del Gestor de Comptes d'usuari El Gestor de Comptes d'usuari

Aquest és un mòdul de l'Arranjament del sistema per a introduir la informació d'usuari i configurar-ne els ajustaments bàsics com la contrasenya i la icona. Aquesta informació i ajustaments poden ser emprats per diverses aplicacions &kde; (programes de correu i processadors de text per exemple) si s'omple. Podeu:

- Canviar la icona d'usuari.

- Canviar la contrasenya d'accés de l'usuari.

- Omplir la informació personal.

- Establir l'indicatiu de la contrasenya.

### Icona i contrasenya d'usuari

Icona d'usuari

- Aquesta icona s'utilitza quan l'usuari inicia la sessió usant un gestor d'inici. En fer-hi clic podreu canviar la imatge, sigui amb una icona proveïda o vostra. Feu clic a Aplica per a validar els canvis.

Canvia contrasenya...

- En fer clic en aquest botó es mostrarà un diàleg per a canviar la contrasenya d'usuari. La contrasenya d'usuari és la que inicia la sessió en el sistema. Se us demanarà la contrasenya actual i doneu dues vegades la nova contrasenya.

### Informació d'usuari

Nom:

- Introduïu el nom complet de l'usuari.

Organització

- Podeu afegir l'empresa o grup amb el qual l'usuari vol ser associat.

Adreça de correu-e:

- Introduïu l'adreça de correu electrònic que s'associa amb aquest usuari.

Servidor SMTP:

- Podeu indicar un servidor SMTP local per a l'enviament de correu dintre d'una xarxa.

ID d'usuari

- Només és informació, indica el vostre identificador d'usuari. Aquest número és definit en el fitxer `/etc/passwd` i s'estableix quan creeu el compte d'usuari.

### En preguntar la contrasenya

Aquesta secció permet que escolliu el que voleu que es mostri quan introduïu la contrasenya quan se us demani. Per omissió és un pic per a cada lletra. Ho podeu canviar a tres pics per a cada lletra (amb el qual és més difícil d'endevinar el nombre de lletres, si algú està cercant). També podeu optar per no mostrar res mentre s'escriu la contrasenya, de manera que aquesta operació encara serà més segura.