# Diàleg de verificació d'ortografia

La línia superior del diàleg mostrarà les possibles paraules incorrectes que es trobin en el document. El &sonnet; intentarà cercar una paraula que la substitueixi adequadament. Se'n poden trobar una o diverses.

La més adequada es mostra a la dreta de Substitueix amb. Per acceptar aquesta substitució, feu clic a Substitueix.

També podeu seleccionar una paraula de la llista de suggeriments i fer clic a Substitueix per a substituir la paraula incorrecta amb la paraula seleccionada. Per afegir més suggeriments des del diccionari a la llista de suggeriments, feu clic al botó Suggereix.

Per a mantenir l'ortografia original del text, feu clic a sobre de Ignora-ho.

Per aturar la correcció ortogràfica -mantenint els canvis ja fets- feu clic sobre Atura.

Per aturar la correcció ortogràfica i cancel·lar els canvis ja fets feu clic sobre Cancel·la.

Fent clic a sobre de Canvia-ho tot, inicialment farà la mateixa funció que fent clic a sobre de Substitueix, però substituirà la paraula incorrecta si aquesta apareix altra vegada (més endavant) al vostre document.

El botó Ignora-ho tot ignora aquesta i totes les futures ocurrències de la paraula considerada ortogràficament com a incorrecta.

Fent clic a sobre de Afegeix al diccionari, s'afegirà la paraula considerada com a incorrecta al vostre diccionari personal (que és diferent del diccionari original global, de manera que els afegits que hi feu no siguin visibles per als altres usuaris).

La llista desplegable Idioma a la part inferior d'aquest diàleg us permet commutar temporalment a un altre diccionari.

Les opcions de configuració per defecte són disponibles en el mòdul &systemsettings; Corrector ortogràfic.