# El manual del &cantor;

## Introducció

&cantor; és una aplicació que us permetrà utilitzar les vostres aplicacions matemàtiques preferides des d'una elegant interfície de full de treball integrada al &kde;. Proporciona diàlegs per ajudar amb les tasques comunes i us permetrà compartir els vostres fulls de treball amb els altres.

## Usar &cantor;

Captura de pantalla: Aquí hi ha una captura de pantalla de &cantor; Captura de pantalla

### Característiques de &cantor;

- Una intuïtiva vista del full de treball per avaluar les expressions.

- Els resultats del gràfic dibuixat es mostren dins del full de treball.

- Una estructura fàcil basada en connectors per permetre afegir diferents dorsals.

- Integració de «Obtén novetats candents» (GetHotNewStuff) per permetre descarregar (o carregar) fulls de treball d'exemple.

- Escriure una fórmula matemàtica utilitzant &latex;.

- Ressaltat de sintaxi segons el dorsal.

- Els diàlegs d'assistent basats en el connector per ajudar amb les tasques comunes, com ara integrar una funció, o introduir una matriu.

### Els dorsals de &cantor;

&cantor; us ofereix diverses opcions per als dorsals que voleu utilitzar. Les opcions dependran del que vulgueu realitzar.

Actualment estan disponibles els següents dorsals:

Sage:

- «Sage» és un programari matemàtic lliure sota la llicència GPL. Combina la potència de multitud d'aplicacions de codi obert existents, en una interfície comuna basada en Python. Per a més informació, veure http://sagemath.org.

Maxima:

- Maxima és un sistema per a la manipulació d'expressions simbòliques i numèriques, incloent la derivació, integració, sèries de Taylor, transformades de Laplace, equacions diferencials ordinàries, sistemes d'equacions lineals, polinomis, conjunts, llistes, vectors matrius i tensors. El Maxima aconsegueix resultats numèrics d'alta precisió gràcies a la utilització de fraccions exactes, enters de precisió arbitrària i nombres de coma flotant de precisió variable. El Màxima pot fer gràfiques de funcions i dades en dues i tres dimensions. Per a més informació, veure http://maxima.sourceforge.net.

R:

- «R» és un llenguatge i un entorn per a computació i gràfics estadístics, similar al llenguatge i entorn «S». Ofereix una àmplia varietat de tècniques estadístiques (modelatge lineal i no lineal, tests estadístics clàssics, anàlisi de sèries temporals, classificació, clustering...) i gràfiques, i és altament extensible. El llenguatge S és sovint el vehicle escollit per a la recerca en metodologia estadística, i R ofereix una via de codi obert per participar en aquesta activitat. Per a més informació, veure http://www.r-project.org.

&kalgebra;:

- &kalgebra; és una calculadora gràfica basada en MathML, la qual s'inclou amb el projecte d'educació del &kde;. Per a més informació, veure http://edu.kde.org/kalgebra/.

Qalculate!:

- El Qalculate! no és un programa que imita el funcionament de la calculadora més barata. Qalculate! pretén treure profit de la potència, flexibilitat i superior interfície dels ordinadors moderns. El centre d'atenció de Qalculate! és la introducció d'expressions. En lloc d'introduir cada nombre d'una expressió matemàtica per separat, podeu escriure directament l'expressió completa i modificar-la més endavant. La interpretació de les expressions és flexible i tolerant a fallades, i si mai us equivoqueu Qalculate! us ho farà saber. Tanmateix, les expressions no resolubles en la seva totalitat no són considerades errors. Qalculate! les simplificarà tant com pugui i respondrà amb una expressió. A més de nombres i operadors aritmètics, una expressió pot contenir qualsevol combinació de variables, unitats i funcions. Per a més informació, veure http://qalculate.sourceforge.net/.

Python2:

- Python és un llenguatge de programació dinàmica molt potent que s'utilitza en una àmplia varietat de dominis d'aplicació. Hi ha diversos paquets de Python per a la programació científica.

  Python es distribueix sota llicència Python Software Foundation license (compatible amb la GPL). Per a més informació, veure el lloc web oficial.

  Aquest dorsal afegeix un element addicional al menú principal del &cantor;, Paquet. L'únic element d'aquest menú és Package Importa el paquet. Aquest element es pot utilitzar per importar paquets de Python al full de càlcul.

  Aquest dorsal només suporta Python 2.

Scilab:

- Scilab és un programari lliure multiplataforma de càlcul numèric, i un llenguatge de programació d'alt nivell orientat a la manipulació de nombres.

  Scilab es distribueix sota llicència CeCILL (compatible amb la GPL). Per a més informació, veure http://www.scilab.org/.

  Necessitareu Scilab versió 5.5 o superior instal·lada al vostre sistema per a que aquest dorsal sigui usable.

Octave:

- &GNU; Octave és un llenguatge d'alt nivell orientat principalment al càlcul numèric. Ofereix una línia d'ordres convenient per tal de resoldre problemes lineals i no lineals numèricament, i per efectuar altres experiments numèrics utilitzant un llenguatge que és altament compatible amb MATLAB. Per a més informació, veure http://www.gnu.org/software/octave/.

Lua:

- Lua és un llenguatge per crear scripts ràpid i lleuger, amb una sintaxi de procediment simple. Hi ha diverses biblioteques en Lua dirigides a les matemàtiques i la ciència.

  Veure http://www.lua.org/ per a més informació.

  Aquest dorsal només suporta luajit 2.

### L'espai de treball de &cantor;

Captura de pantalla de l'espai de treball de &cantor; Captura de pantalla de l'espai de treball de &cantor;

La interfície del full de treball: de &cantor; consisteix de tres parts:

1. La barra de pestanyes, des d'on podreu canviar entre els fulls de treball oberts.

2. Un plafó d'ajuda, on es mostrarà ajuda per a una ordre específica si introduïu «? ordre».

3. Un plafó «Gestor de variables» on podreu veure la llista de totes les variables disponibles en el full de treball actual. Els plafons «Ajuda» i «Gestor de variables» es mostren com pestanyes a la barra lateral d'una finestra de &cantor;. El gestor de variables es pot utilitzar només per als dorsals de Maxima (si està habilitat a la pàgina Arranjament Configura &cantor;... Maxima), &kalgebra;, Octave, Qalculate i Scilab.

4. El full de treball mateix.

#### El full de treball

El full de treball és l'àrea bàsica per treballar amb &cantor;. Utilitzant-lo, podreu introduir expressions, permeten als dorsals realitzar els càlculs i veure els resultats. Les ordres dels fulls de treball accepten dependre del dorsal escollit, de manera que haureu d'aprendre la sintaxi apropiada del dorsal (el botó «Mostra Ajuda» us hi durà directament). Si coneixeu l'ordre, però necessiteu informació addicional, podeu escriure «? `ordre`», i apareixerà l'ajuda contextual a la dreta del full de treball. Per veure alguns exemples de fulls de treball, podeu anar a Descarrega fulls de treball d'exemple al menú Fitxer, i descarregar fulls de treball que han publicat altres usuaris.

Per a controlar cada entrada d'ordre del full de treball podeu utilitzar els botons de control que es mostren a la part dreta del full de treball quan es passeu per sobre del camp d'entrada amb un cursor del ratolí. Hi ha tres accions bàsiques per a cada entrada: Avalua l'entrada per actualitzar el resultat dels càlculs per a l'entrada. Arrossega l'entrada per moure l'entrada a un altre lloc del full de treball actual i Elimina l'entrada per eliminar l'entrada del full de treball actual.

Els ajustaments i l'alineació del tipus de lletra de les entrades del full de treball es poden canviar utilitzant una barra d'eines a sobre del full de treball.

##### Arranjament

El menú Arranjament us permet canviar alguns ajustaments de l'aparença del vostre full de càlcul actual.

Escriure usant &latex;

- Aquest ajustament canvia la manera en que se us presentaran els resultats. Si s'activa, el resultat passarà a través del sistema &latex;, per produir fórmules visualment atractives. Per exemple, 3*x^2*sqrt(2)*x+2/3 es convertirà en 3*x^2*sqrt(2)*x+2/3

Ressaltat de sintaxi

- El ressaltat de sintaxi augmenta la llegibilitat del codi, ressaltant les paraules clau, o tanques coincidents en colors diferents.

Compleció

- Quan aquesta opció està activada, &cantor; us mostrarà les possibles complecions per a l'ordre que esteu escrivint quan premeu la tecla . Si només hi ha una opció, s'inserirà la resta de l'ordre.

Números de línia

- Aquest ajustament controla si les diferents expressions han de tenir un número al davant. Això us permetrà recuperar més resultats -en Maxima, per exemple, això es fa amb l'ordre %O1.

Anima el full de treball

- Aquest ajustament controla si s'utilitzaran les diferents animacions per a ressaltar els canvis en un full de treball.

## Referència d'ordres

### La finestra principal de &cantor;

&cantor; té els elements del menú comuns del &kde;, per obtenir més informació llegiu el capítol Menú dels fonaments del &kde;.

Elements de menú addicionals o especials en &cantor;:

#### El menú Fitxer

&Ctrl;N Fitxer Nou

- Crea un nou full de treball amb el dorsal per omissió.

Fitxer Nou `Dorsal`

- Crea un nou full de treball amb el dorsal escollit.

Fitxer Descarrega fulls de treball d'exemple

- Obre el diàleg per descarregar exemples enviats per altres usuaris de &cantor; amb Obtén novetats candents (GetHotNewStuff).

Fitxer Obre un exemple

- Obre el diàleg per escollir un exemple a carregar. Els exemples s'han de descarregar abans amb Fitxer Descarrega fulls de treball d'exemple.

Fitxer Desa com a text net

- Permet desar el full de treball actual com un document de text sense format.

Fitxer Exporta a LaTeX

- Permet desar el full de treball actual com un document de &latex;.

Fitxer Publica el full de treball

- Obre el diàleg per publicar el vostre full de treball actual i posar-lo a disposició d'altres usuaris de &cantor; a través de Obtén novetats candents (GetHotNewStuff).

Fitxer Executa un script

- Permet carregar i executar els scripts de procés per lots per al dorsal actual.

#### El menú Visualitza

&Ctrl;+ Visualitza Apropa

- Apropa el full de treball actual en un 10%.

&Ctrl;- Visualitza Allunya

- Allunya el full de treball actual en un 10%.

Visualitza Mostra l'editor de scripts

- Obre la finestra de l'editor de scripts de procés per lots per al dorsal actual.

Visualitza Plafons Ajuda

- Alterna la visibilitat de la pestanya Ajuda a la barra lateral.

Visualitza Plafons Gestor de variables

- Alterna la visibilitat de la pestanya Gestor de variables a la barra lateral.

#### El menú Full de treball

Full de treball Avalua el full de treball

- Activa l'avaluació de tot el full de treball.

&Maj;Retorn Full de treball Avalua l'entrada

- Activa l'avaluació de l'entrada actual.

&Ctrl;Retorn Full de treball Insereix una entrada d'ordre

- Insereix una nova entrada d'ordre a sota de la posició actual del cursor.

Full de treball Insereix una entrada de text

- Insereix una nova entrada de text a sota de la posició actual del cursor.

Full de treball Insereix una imatge

- Insereix la plantilla d'imatge a sota de la posició actual del cursor. Haureu de fer clic amb &BDR; sobre la plantilla per a configurar els detalls de la imatge.

Full de treball Insereix un salt de pàgina

- Insereix el salt de pàgina sota de la posició actual del cursor.

&Maj;Supr Full de treball Elimina l'entrada actual

- Elimina l'entrada actual del full de treball.

#### El menú Arranjament

Aquest menú conté els elements estàndard del &kde;, així com els elements descrits a la secció Arranjament.

#### El menú Ajuda

&help.menu.documentation;

## Guia del &cantor; per a desenvolupadors

El &cantor; és fàcilment extensible mitjançant connectors. Podeu escriure

Dorsals:

- Un nou dorsal us permetrà utilitzar la interfície de &cantor; amb un programa diferent.

Assistents:

- Els assistents proporcionen diàlegs per a permetre les tasques més comunes que es volen automatitzar (com introduir una matriu o executar un script).

En l'actualitat, no hi ha guies d'aprenentatge especials per a desenvolupadors o documentació de la API, de manera que si voleu escriure un connector, haureu de llegir dins del sodi font. Totes les definicions de la interfície són al directori `lib`. Per a algunes implementacions d'exemple, mireu els connectors inclosos amb &cantor;.

## Preguntes i respostes

&reporting.bugs; &updating.documentation;

L'element de menú Compon utilitzant el LaTeX no està disponible.

No tots els dorsals suporten totes les opcions. La versió actual suporta la sortida &latex; per als dorsals Maxima, Qalculate! i Sage.

Tinc instal·lats Sage/Maxima, però no apareix el dorsal corresponent.

Una possible explicació és que &cantor; no detecta correctament la ubicació. Aneu al diàleg Arranjament Configura &kappname;... i canvieu el Camí a l'aplicació corresponent.

Quin nom tan peculiar. Què té a veure amb les matemàtiques?

&cantor; deu el seu nom al matemàtic alemany Georg Cantor, el creador de la teoria de conjunts.

## Crèdits i llicència

&cantor;

Copyright del programa 2009-2011 Alexander Rieder alexanderrieder@gmail.com

Copyright de la documentació © 2009-2011 Alexander Rieder alexanderrieder@gmail.com

Traductor de la documentació: &credits.Antoni.Bella;

&underFDL; &underGPL;

## Instal·lació

### Com obtenir el &cantor;

&install.intro.documentation;

### Requeriments

Per utilitzar amb èxit el &cantor;, necessitareu el &kde; 4. Si voleu suportar els ajustaments de tipus, necessitareu instal·lar &latex; i LibSpectre. Per utilitzar els diferents dorsals, es requereix el paquet matemàtic apropiat.

### Compilació i instal·lació

&install.compile.documentation;

### Configuració

Depenent del vostre sistema, podríeu necessitar ajustar els camins a les diferents aplicacions utilitzades per &cantor;.

&documentation.index;