# La configuració del component d'edició

Aquest grup conté totes les pàgines relacionades amb el component editor de &kappname;. La majoria de les configuracions que es troben aquí són les per omissió, i poden ser sobreescrites per definicions de tipus de fitxer, per variables de document o per canvis en el propi document durant una sessió d'edició.

## Aparença

### General

Ajust dinàmic de paraules

- Si marqueu aquesta opció, les línies de text s'ajustaran a la vora de la vista en la pantalla.

  Indicadors d'ajust de paraula dinàmic (si és d'aplicació):

- Escull quan i com es mostraran els indicadors d'ajust dinàmic de paraules, ja sigui Inactiu, Segueix els números de línia o Sempre actiu.

Alinea les línies ajustades dinàmicament a l'amplada del sagnat:

- Habilita l'inici de l'ajust de línia dinàmic per a que s'ajustin verticalment al nivell del sagnat de la primera línia. Això pot ajudar a crear codi i marques més llegibles.

  A més, us permet establir l'amplada màxima de la pantalla, com a un percentatge, després del qual les línies ajustades dinàmicament no s'alinearan verticalment. Per exemple, al 50%, les línies amb nivells de sagnat més gran del 50% de l'amplada de la pantalla no se'ls aplicarà l'alineació vertical.

Ressaltat dels espais en blanc

- Ressalta els tabuladors

- L'editor mostrarà un símbol » per indicar la presència d'un tabulador en el text.

Ressalta els espais finals

- L'editor mostrarà punts per indicar la presència d'espais en blanc extra al final de les línies.

Avançat

- Mostra les línies de sagnat

- Si està marcada, l'editor mostrarà línies verticals per ajudar a identificar el sagnat de les línies.

Ressalta el contingut entre els parèntesis seleccionats

- Si està activat, es ressaltarà el contingut entre la parella de parèntesis seleccionats.

### Vores

Vores

- Mostra marcadors plegables

- Si aquesta opció està marcada, la vista actual mostrarà marques per al plegat de codi, si el plegat de codi està disponible.

Mostra la vora de la icona

- Si està marcada, veureu una vora d'icona al costat esquerra. La vora de icona mostrarà els signes de punt.

Mostra els números de línia

- Si està marcada, veureu els números de línia al costat esquerra.

Mostra els marcadors de modificació de línia

- Si aquesta opció està marcada, els marcadors de modificació de línia seran visibles. Per obtenir més informació, veure kate-part-line-modification.

Mostra les marques de la barra de desplaçament

- Si aquesta opció està marcada, la vista actual mostrarà marques en la barra de desplaçament vertical. Aquestes marques per exemple, mostraran els punts.

Mostra un mini-mapa de barres de desplaçament

- Si marqueu aquesta opció, cada nova vista mostrarà un mapa en miniatura de tot el document a la barra de desplaçament vertical.

  Per a més informació sobre el mini-mapa de barres de desplaçament, veure kate-part-scrollbar-minimap.

Amplada del mini-mapa

- Ajusta l'amplada del mini-mapa per a la barra de desplaçament, definida en píxels.

Ordena el menú dels punts

- Per creació

- Cada punt nou s'afegirà pel final, independentment d'on estigui situat en el document.

Per posició

- Els punts s'ordenaran pel número de línia en què estan situats.

## Tipus de lletres i colors

Aquesta secció del diàleg us permet configurar tots els tipus de lletra i colors de qualsevol esquema de color que tingueu, així com crear nous esquemes o esborrar els existents. Cada esquema té configuracions per als colors, tipus de lletra i ressaltat d'estils de text.

&kappname; preseleccionarà l'esquema actualment actiu, si voleu treballar sobre un esquema diferent seleccioneu-lo en el quadre combinat Esquema. Amb els botons Nou i Esborra podreu crear un nou esquema o eliminar els existents.

A la part inferior de la pàgina podeu seleccionar l'Esquema per omissió per a &kappname;.

Per omissió, &kappname; basarà el seu esquema de color en l'esquema de color actual del &kde;. Podreu restablir un color individual a per omissió fent clic a la fletxa de restablir a la dreta de l'entrada en l'editor de colors, o podeu restablir tots els colors a per omissió fent clic al Usa l'esquema de colors del &kde; a la part inferior del plafó.

Podeu ajustar l'esquema de color del &kde; al mòdul Colors a &systemsettings;.

### Colors

Editor de colors de fons

- Àrea de text

- Aquest es el fons predeterminat per a l'àrea d'edició, serà el color dominant en l'àrea d'edició.

Text seleccionat

- Aquest és el fons per al text seleccionat. El valor per omissió és el color de la selecció global, tal com està configurat en les preferències de color de &kde;.

Línia actual

- Estableix el color per a la línia actual. Estableix aquesta configuració una mica diferent del fons de text normal per ajudar a mantenir el focus en la línia actual.

Ressaltat de la cerca

- Ajusta el color per al text que coincideixi amb la vostra última cerca.

Ressaltat de la substitució

- Ajusta el color per al text que coincideixi amb la vostra última operació de substitució.

Vora de la icona

- Area de fons

- Aquest color s'usa per a les marques, números de línia i vores de les marques del plegat de codi situats al costat esquerra de la vista d'edició quan aquests siguin mostrats.

Números de línia

- Aquest color s'usa per a dibuixar els números de línia al costat esquerra quan siguin mostrats.

Marcadors d'ajust de paraula

- Aquest color s'usa per a dibuixar un patró a l'esquerra de les línies ajustades dinàmicament quan siguin alineades verticalment, i també per a les marques d'ajust de línia estàtic.

Plegat de codi

- Aquest color s'utilitza per ressaltar la secció de codi que es plega quan feu clic a la fletxa de plegat de codi a l'esquerra d'un document. Per obtenir més informació, veure la documentació per al plegat de codi.

Línies modificades

- Aquest color s'utilitza per ressaltar a l'esquerra algunes línies del document que han estat modificades però no desades. Per obtenir més informació, veure kate-part-line-modification.

Línies desades

- Aquest color s'utilitza per ressaltar a l'esquerra algunes línies del document que han estat modificades i desades en aquesta sessió. Per obtenir més informació, veure kate-part-line-modification.

Decoracions de text

- Línia de l'error ortogràfic

- Aquest color s'utilitza per indicar els errors ortogràfics.

Marcadors de tabulació i espai

- Aquest color s'utilitza per a dibuixar els indicadors d'espai en blanc, quan estan habilitats.

Sagnat

- Aquest color s'utilitza per a dibuixar una línia a l'esquerra dels blocs de sagnat, si aquesta característica està activada.

Ressaltat de parèntesis

- Aquest color s'usa per a dibuixar el fons dels claudàtors emparellats.

Colors de marcadors

- Punt

- Aquest color s'utilitza per indicar els punts. Per a més informació, veure kate-part-bookmarks.

Punt d'interrupció actiu

- Aquest color és utilitzat pel connector GDB per indicar un punt d'interrupció actiu. Per obtenir més informació, consulteu la documentació per al connector GDB.

S'ha arribat a un punt d'interrupció

- Aquest color és utilitzat pel connector GDB per indicar que s'ha arribat a un punt d'interrupció mentre es depurava. Per obtenir més informació, consulteu la documentació per al connector GDB.

Punt d'interrupció desactivat

- Aquest color és utilitzat pel connector GDB per indicar un punt d'interrupció inactiu. Per obtenir més informació, consulteu la documentació per al connector GDB.

Execució

- Aquest color és utilitzat pel connector GDB per indicar la línia que s'està executant actualment. Per obtenir més informació, consulteu la documentació per al connector GDB.

Avís

- Aquest color és utilitzat pel connector de construcció per indicar una línia que ha causat un avís del compilador. Per obtenir més informació, consulteu la documentació per al connector de construcció.

Error

- Aquest color és utilitzat pel connector de construcció per indicar una línia que ha causat un error del compilador Per obtenir més informació, consulteu la documentació per al connector de construcció.

Plantilles i retalls de text

- Fons

- Aquest color és utilitzat pel connector de retalls del &kate; per marcar el fons d'un retall.

Text variable editable

- Aquest color és utilitzat pel connector de retalls del &kate; per marcar un text variable al qual podeu fer clic per editar-lo de forma manual.

Text variable editable centrat

- Aquest color és utilitzat pel connector de retalls del &kate; per marcar el text variable que esteu editant.

Text variable no editable

- Aquest color és utilitzat pel connector de retalls del &kate; per marcar un text variable que no es pot editar de forma manual, com el que s'omple automàticament. Per obtenir més informació, consulteu la documentació per al connector de retalls del &kate;.

Usa l'esquema de colors del &kde;

- En fer clic en aquest botó, s'ajustaran tots els colors definits anteriorment per a que coincideixin amb l'actual esquema de color definit a &systemsettings; del &kde;. Per obtenir més informació, veure la documentació pel mòdul de control Colors del KDE.

  Si no utilitzeu els espais de treball &plasma; del &kde;, aquest botó no tindrà cap efecte, i podria no estar present.

### Tipus de lletra

Aquí podreu escollir el tipus de lletra per a l'esquema. Podeu escollir qualsevol tipus de lletra disponible en el vostre sistema, i establir la mida per omissió. Es mostra un text d'exemple a la part inferior del diàleg, de manera que podeu veure l'efecte de la vostra elecció.

Per obtenir més informació sobre com triar un tipus de lletra, veure la secció Triar els tipus de lletra a la documentació Fonaments del &kde;.

### Estils de text per omissió

Els estils de text per omissió s'hereten dels estils de text ressaltat, i permeten a l'editor presentar text de manera compatible, per exemple, el comentari de text usa el mateix estil en la majoria dels formats que &kappname; pot ressaltar.

El nom en la llista d'estils usa l'estil configurat per a l'element, proporcionant-vos una vista prèvia quan un estil està configurat.

Cada estil us permet seleccionar atributs comuns com els colors de fons i de primer pla. Per a deseleccionar un color de fons, feu clic dret per a usar el menú contextual.

### Estils de text ressaltat

Aquí podeu editar els estils de text usats per una definició de ressaltat específica. L'editor preselecciona el ressaltat usat per al vostre document actual. Per a treballar amb un ressaltat diferent, seleccioneu-ne un en el quadre combinat Ressaltat sobre la llista d'estil.

El nom en la llista d'estils usa l'estil configurat per a l'element, proporcionant-vos una vista prèvia quan un estil està configurat.

Cada estil us permet seleccionar atributs comuns com els colors de fons i de primer pla. Per a deseleccionar un color de fons, feu clic dret per a usar el menú contextual. A més podreu veure si un estil és igual que l'estil per omissió usat per l'element, i assignar-lo si no l'és.

Tingueu present que molts ressaltats contenen d'altres ressaltats representats per grups en la llista d'estil. Per exemple, la majoria dels ressaltats inclouen el ressaltat Alerta, i molts dels formats de codi font inclouen el ressaltat Doxygen. Editar colors en aquests grups tan sols afectarà els estils quan s'usin en el format de ressaltat editat.

## Edició

### General

Ajust de línia estàtic

- L'ajust de línia és una característica que causarà que l'editor inicii automàticament una nova línia de text i desplaci (ajusti) el cursor al començament de la nova línia. El &kappname; iniciarà automàticament una nova línia de text quan la línia actual abasti la longitud especificada per l'opció Ajusta les paraules a:.

  Habilita l'ajust de línia estàtic

- Activa o desactiva l'ajust dinàmic de línia.

Mostra els marcadors d'ajust de línia estàtic (si és aplicable)

- Si aquesta opció està marcada, se dibuixarà una línia vertical a l'ajust de línia tal com s'ha definit a Arranjament Configura editor... en la pestanya Editor. Tingueu present que la marca d'ajust de línia tan sols es dibuixarà si useu un tipus de lletra a mida fix.

Ajusta les paraules a:

- Si l'opció Habilita l'ajust de línia estàtic està seleccionada, aquesta entrada determina la longitud (en caràcters) desprès de la qual l'editor iniciarà una nova línia automàticament.

Varis

- Copia/retalla la línia actual si no hi ha cap selecció

- Si aquesta opció està habilitada i la selecció de text està buida, les accions copia i talla es duen a terme per a la línia de text en la posició real del cursor.

### Navegació de text

Moviment del cursor en el text

- Inici i final intel·ligents

- Quan estigui seleccionada, prémer la tecla Inici causarà que el cursor salti els espais en blanc i vagi a l'inici del text d'una línia.

AvPàg/RePàg mouen el cursor

- Aquesta opció canvia el comportament del cursor quan l'usuari prem la tecla Re. Pàg. o Av. Pàg.. Si no està seleccionada el cursor mantindrà la seva posició relativa en el text visible en &kappname; com el nou text es fa visible com a resultat de l'operació. Així, si el cursor està en el centre del text visible quan l'operació ocorre romandrà allí (excepte quan s'arriba al començament o al final). Amb aquesta opció seleccionada, el prémer en primer lloc la tecla causarà que el cursor es mogui a la part superior o inferior del text visible mostrant una nova pàgina de text.

Centra automàticament el cursor:

- Estableix el nombre de línies visibles per sobre i per sota del cursor quan sigui possible.

Mode selecció de text

- Normal

- Les seleccions seran sobreescrites pel text escrit i perdudes en moure el cursor.

Persistent

- Les seleccions romandran, inclús després del moviment del cursor i el tecleig.

Permet el desplaçament més enllà del final del document

- Aquesta opció permet desplaçar-vos més enllà del final del document. Es pot utilitzar per al centre vertical a la part inferior del document, o el posa a la part superior de la vista actual.

### Sagnat

Mode de sagnat predeterminat:

- Seleccioneu el mode de sagnat automàtic que voleu usar per omissió. Es recomana usar `Cap` o `Normal`, i usar les configuracions del tipus de fitxer per assignar d'altres modes de sagnat per a formats de text com codi C/C++ o &XML;.

Sagna utilitzant

- Tabulacions

- Quan aquesta opció està habilitada, l'editor inserirà caràcters de tabulació quan es pressiona la tecla o usarà la sagnia automàtica.

Espais

- Quan estigui habilitat, l'editor inserirà un nombre d'espais calculat d'acord a la posició en el text i l'opció `tab-width` (amplada de la tabulació) quan premeu la tecla o useu el sagnat automàtic.

Tabuladors i espais

- Quan aquesta opció està habilitada, l'editor inserirà espais com es descriu anteriorment, quan se sagni o premi la tecla al començament d'una línia, però inserirà tabulacions quan es premi la tecla al mig o al final d'una línia.

Amplada de la tabulació:

- Això configura el nombre d'espais que es mostren en lloc d'un caràcter de tabulació.

Amplada del sagnat:

- L'amplada del sagnat és el nombre d'espais que s'utilitzen per aplicar el sagnat a una línia. Si s'ha configurat el sagnar utilitzant tabulacions, un caràcter de tabulació serà inserit si el sagnat és divisible per l'amplada de la tabulació.

Propietats del sagnat

- Preserva els espais extres

- Si aquesta opció està deshabilitada, en canviar el nivell de sagnat les línies s'alineen a un múltiple de l'amplada especificada a Amplada del sagnat.

Ajusta el sagnat del text enganxat des del porta-retalls

- Si aquesta opció està seleccionada, se sagnarà el text enganxat des del porta-retalls. En activar l'acció Desfés s'elimina el sagnat.

Accions del sagnat

- La tecla de retrocés en un espai en blanc inicial desfà el sagnat

- Si aquesta opció està seleccionada, la tecla de &Retro; disminueix el nivell de sagnat si el cursor està posicionat a l'espai en blanc inicial d'una línia.

Acció de la tecla de tabulació (si no existeix cap selecció)

- Si voleu usar per alinear la línia actual en el bloc de codi actual com a emacs, farà una drecera a l'acció Alinea.

  Avança sempre fins a la posició de tabulació següent

- Si seleccioneu aquesta opció, la tecla sempre inserirà espais en blanc fins que s'abasti la posició de la següent tabulació. Si l'opció Insereix espais en comptes de tabulacions a la pestanya General a la pàgina Edició està habilitada, s'inseriran espais, en cas contrari, s'inserirà una sola tabulació.

Augmenta sempre el nivell de sagnat

- Si aquesta opció està seleccionada, la tecla de sempre sagna la línia actual amb el nombre de posicions indicades a Amplada del sagnat.

Augmenta el nivell de sagnat en un espai en blanc inicial

- Si aquesta opció està seleccionada, la tecla de sagna la línia actual o avança fins a la següent posició de tabulació. Si el punt d'inserció és al primer caràcter no blanc o abans de la línia, o hi ha una selecció, la línia actual se sagnarà en el nombre de posicions indicades a Amplada del sagnat. Si el punt d'inserció està després del primer caràcter no blanc de la línia i no hi ha cap selecció, s'inserirà un espai en blanc de manera que s'arribi a la posició de tabulació següent: si l'opció Insereix espais en lloc de tabuladors de la secció Edició està habilitada, s'inseriran espais; altrament, s'inserirà una única tabulació.

### Compleció automàtica

General

- Activa la compleció automàtica

- Si està habilitada, apareixerà un quadre de compleció emergent per a completar paraules automàticament en escriure, mostrant una llista d'entrades de text per a completar el text actualment sota el cursor.

Longitud mínima de paraula a completar

- En escriure text, les cerques de paraules de completat de paraules en el document s'iniciarà en escriure text. Aquesta opció configura la quantitat mínima de caràcters que es necessiten per fer que la compleció de paraula sigui activada i aparegui un quadre de compleció emergent.

Elimina el final en la compleció

- Elimina el final de la paraula anterior quan es tria l'element de compleció des d'una llista.

### Mode d'entrada del Vi

General

- Usa el mode d'entrada Vi

- Quan està seleccionat, el mode d'entrada vi s'habilitarà en obrir una vista nova. Encara podreu commutar el mode d'entrada vi actiu/inactiu per a una vista particular en el menú Edita.

Permet que les ordres del Vi substitueixin les dreceres del Kate

- Quan està seleccionat, les ordres del vi substitueixen les ordres integrades del &kappname;. Per exemple: &Ctrl;R refarà, i substituirà l'acció estàndard (mostra el diàleg de cerca i substitució).

Mapatge de tecles

- El mapatge de tecles s'utilitza per canviar el significat de les tecles en escriure. Això permet moure les ordres a altres tecles o fer crear tecles especials per fer una sèrie d'ordres.

  Exemple:

  F2 -> `I--` &Esc;

  Això anteposa `I--` a una línia quan es pressiona F2.

### Comprovació ortogràfica

Aquestes opcions de configuració es descriuen a la documentació del mòdul Corrector ortogràfic de l'&systemsettings;.

## Obre/desa

### General

Format de fitxer

- Codificació

- Defineix la codificació estàndard a utilitzar per obrir/desar fitxers, si no s'ha canviat al diàleg obre/desa o utilitzant una opció de la línia d'ordres.

Detecció de la codificació

- Seleccioneu un element de la llista desplegable, o bé deshabiliteu la detecció automàtica o useu Universal per habilitar la detecció automàtica per a totes les codificacions. Però com això probablement només pot detectar utf-8/utf-16, seleccionant una regió s'utilitzarà l'heurística personalitzada per obtenir millors resultats. Si no es tria cap codificació com a estàndard, ni s'especifica en el diàleg obre/desa, ni a la línia d'ordres que coincideixi amb el contingut del fitxer, aquesta detecció es durà a terme.

Codificació de reserva

- Defineix la codificació de reserva per intentar obrir els fitxers si no es tria cap codificació com a estàndard, ni s'especifica en el diàleg obre/desa, ni a la línia d'ordres que coincideixi amb el contingut del fitxer. Abans d'utilitzar-la, es farà una temptativa per a determinar la codificació a utilitzar cercant una marca d'ordre de bytes a l'inici del fitxer: Si es troba, se seleccionarà la codificació unicode correcta, altrament s'executarà la detecció de la codificació, i si les dues fallen, es triarà la codificació de reserva.

Final de línia

- Escolliu el final de línia preferit per al vostre document actiu. Podeu escollir entre &UNIX;, DOS/&Windows; o Macintosh.

Detecció automàtica del final de línia

- Marqueu-ho si voleu que l'editor detecti automàticament el tipus del final de línia. El primer final de línia trobat s'usarà per a tot el fitxer.

Activa el marcador d'ordre de bytes

- La marca d'ordre de byte és una seqüència especial al començament dels documents codificats amb unicode. Ajuda als editors a obrir documents de text amb la codificació unicode correcta. Per obtenir més informació, vegeu Marca d'ordre de bytes.

Límit de longitud de la línia

- Lamentablement, a causa de deficiències en &Qt;, &kappname; experimenta un rendiment deficient quan treballa amb línies extremadament llargues. Per aquesta raó, &kappname; ajustarà automàticament les línies quan són més llargues que el nombre de caràcters especificats aquí. Per deshabilitar-ho, establiu aquest valor a `0`.

Neteja automàtica en desar

- Elimina els espais finals

- L'editor eliminarà automàticament els espais addicionals als finals de les línies de text en desar el fitxer. Podeu seleccionar Mai per a deshabilitar aquesta funcionalitat, En les línies modificades per a fer-ho únicament sobre les línies que s'han modificat des de l'última vegada que vau desar el document, o En tot el document per eliminar-los incondicionalment de tot el document.

Afegeix una línia nova al final del fitxer en desar

- L'editor afegirà automàticament un salt de línia al final del fitxer si no hi és després de desar el fitxer.

### Avançat

Carpeta del fitxer de configuració

- Profunditat de cerca del fitxer de configuració:

- L'editor cercarà en el número indicat de nivells de carpeta cap a amunt el fitxer de configuració de &kappname; i carregarà la configuració des d'aquest. Per a més informació sobre aquests fitxers de configuració a una carpeta oculta la trobareu en la secció variables de document.

Còpia de seguretat en desar

- Els fitxers de còpia de seguretat faran que &kappname; copii el fitxer a <prefix><nomfitxer><sufix> abans de desar els canvis. El sufix per omissió és ~ i el prefix resta buit.

  Fitxers locals

- Marcar si voleu realitzar còpies de seguretat dels fitxers locals al desar.

Fitxers remots

- Marcar si voleu realitzar còpies de seguretat dels fitxers remots al desar.

Prefix

- Introduïu el prefix que precedirà al nom dels fitxers de còpia de seguretat.

Sufix

- Introduïu el sufix a afegir al nom dels fitxers de còpia de seguretat.

Desactiva la sincronització de fitxers d'intercanvi

- &kappname; és capaç de recuperar (la major part de) el que va escriure després de l'última vegada que va desar en el cas d'una fallada o falta de corrent elèctrica. Un fitxer d'intercanvi (.swp.<nomfitxer>) és creat després de la primera acció d'edició en un document. Si l'usuari no desa els canvis i el &kappname; peta, el fitxer d'intercanvi es manté al disc. En obrir un fitxer, el &kappname; comprova si hi ha un fitxer d'intercanvi per al document i si el troba, demana a l'usuari si vol o no recuperar les dades perdudes. L'usuari també disposa de la possibilitat de veure les diferències entre el fitxer original i el recuperat. El fitxer d'intercanvi és esborrat després de cada acció de desa i en sortir normalment.

  &kappname; sincronitza els fitxers d'intercanvi en el disc cada 15 segons, però només si han canviat des de l'última sincronització. L'usuari pot deshabilitar aquesta sincronització, marcant la casella Desactiva la sincronització de fitxers d'intercanvi, però això pot conduir a una major pèrdua de dades.

### Modes i tipus de fitxers

Aquesta pàgina us permetrà substituir la configuració per omissió per als documents dels tipus MIME especificats. Quan l'editor carrega un document, intenta trobar la màscara o el tipus MIME per a un dels tipus de fitxers definits, i de ser així s'apliquen les variables definides. Si coincideixen diversos tipus de fitxer, s'usarà el de major prioritat.

Tipus de fitxer:

- El tipus de fitxer amb la prioritat més alta es el que es mostra en la llista desplegable. Si hi ha més d'un tipus de fitxer, també es llistaran.

  Nou

- S'usa per a crear un nou tipus de fitxer. Després que feu clic en aquest botó, els camps inferiors es buidaran i podreu omplir les propietats que vulgueu per al nou tipus de fitxer.

Esborra

- Per esborrar un tipus de fitxer existent, seleccioneu-lo des de la llista desplegable i premeu el botó Esborra.

Propietats del `tipus de fitxer actual`

- El tipus de fitxer amb la prioritat més alta es el que es mostra en la llista desplegable. Si hi ha més d'un tipus de fitxer, també es llistaran.

  Nom:

- El nom del tipus de fitxer que es mostrarà a l'element de menú corresponent. Aquest nom es mostra en el menú Eines Tipus de fitxer.

Secció:

- El nom de la secció usada per a organitzar els tipus de fitxer en menús. També és usat en el menú Eines Tipus de fitxer.

Variables:

- Aquesta cadena us permet configurar les preferències de &kappname; per als fitxers seleccionats per a aquest tipus MIME usant variables de &kappname;. Podeu establir gairebé qualsevol opció de configuració, com ara el ressaltat, el mode de sagnat, &etc;

  Premeu Edita per veure una llista de totes les variables disponibles i les seves descripcions. Seleccioneu la casella de selecció de l'esquerra per habilitar una variable en particular i després establiu el valor de la variable a la dreta. Algunes variables proporcionen una llista desplegable per seleccionar els possibles valors requerits per altres que introduïu un valor vàlid manualment.

  Per obtenir informació completa sobre aquestes variables, consulteu Configuració amb variables de document.

Ressaltat:

- Si creeu un nou tipus de fitxer, aquesta llista desplegable permet seleccionar un tipus de fitxer a ressaltar.

Mode de sagnat:

- La llista desplegable especifica el mode de sagnat per als nous documents.

Extensions de fitxer:

- Els jòckers us permetran seleccionar els fitxers segons el seu nom. Una màscara que se sol usar és un asterisc i l'extensió del fitxer, per exemple `*.txt; *.text`. La cadena és una llista de màscares separades per punt i coma.

Tipus MIME:

- Mostra un assistent que us ajuda a seleccionar els tipus MIME amb facilitat.

Prioritat:

- Estableix una prioritat per aquest tipus de fitxer. Si un document coincideix amb diversos tipus de fitxer, s'escollirà el que disposi d'una prioritat més alta.

Descarrega fitxers de ressaltat...

- Fer clic en aquest botó per a descarregar noves descripcions de ressaltat de sintaxi o per actualitzar les existents des del lloc web de &kappname;.

## Extensions

La pestanya Extensions llista tots els connectors disponibles i us permet marcar aquells que vulgueu usar. Fer clic sobre el botó Informació obrirà el seu diàleg Quant a.

Una vegada està marcat un connector configurable, s'habilita el botó Configura i hi podeu fer clic amb la finalitat de configurar el connector ressaltat.

Per a més informació sobre els connectors disponibles, veure editor-component-plugins.