# Començar

Aquesta és una introducció a &kmail; i el seu us de manera que pugueu començar a treballar amb ell ara mateix. Per a més informació mireu la secció Usar el &kmail;. Tingueu present que la instal·lació del &kmail; està descrita a l'apèndix.

## Assistent de comptes

Assistent de comptes Assistent de comptes

Assistent de comptes

La primera vegada que executeu el &kmail;, aquest us donarà la benvinguda amb l'Assistent de comptes.

Si en qualsevol moment necessiteu executar l'assistent de comptes una altra vegada, el trobareu a Eines Assistent de comptes....

L'assistent us guiarà a través del procés de la creació de comptes pel correu electrònic. Les pantalles poden variar depenent del que l'assistent pugui determinar per si mateix. A continuació es mostra un resum de les pantalles que poden sorgir durant l'ús d'aquest assistent.

- Proporcioneu les dades personals és la primera pantalla de l'assistent. Se us demanarà la informació bàsica del compte: Nom complet:, Adreça de correu i una Contrasenya:. Per omissió, es deixa marcada l'opció Cerca l'arranjament del proveïdor a Internet, l'assistent intentarà recuperar la informació necessària des del servidor. Desmarqueu-la si sou un usuari expert, i necessiteu establir una configuració avançada. Feu clic al botó Següent una vegada hagueu finalitzat.

  Si utilitzeu la verificació de Gmail en 2 passos, haureu de generar una contrasenya específica de l'aplicació, dins de la configuració de seguretat del Gmail i introduir-la al quadre de text de la contrasenya.

- La pantalla Seleccioneu el tipus de compte serà la propera si l'assistent no pot determinar el tipus de compte. Seleccioneu-lo des de la llista (si no el sabeu, haureu de posar-vos en contacte amb el proveïdor de correu electrònic). Si el tipus de compte que no està a la llista, feu clic al botó Cerca'n més a Internet. Una vegada seleccionat, feu clic al botó Següent i s'us presentarà la pantalla Preferències personals.

  La pantalla Proporcioneu les dades personals es mostrarà una altra vegada amb els detalls del servidor, si l'assistent ha tingut èxit en la determinació del tipus de compte. Feu clic al botó Crea un compte, i es crearà el compte. Feu clic a Finalitza per a completar l'assistent i tancar la finestra.

- La pantalla Preferències personals es mostrarà si heu introduït el tipus de compte. Comproveu en aquesta pàgina que la informació és correcta. Seleccioneu Descarrega tots els missatges per a ús fora de línia si voleu que els vostres missatges estiguin disponibles quan no tingueu una connexió a Internet (sols &imap;). Feu clic al botó Següent una vegada hagueu finalitzat.

- El vostre compte estarà configurat, i podeu fer clic al botó Finalitza per a completar l'assistent i tancar la finestra.

Per a crear manualment els comptes, continueu llegint la resta d'aquest document.

## Inici ràpid per a la configuració manual

La finestra de configuració consta de sis seccions: Identitats, Comptes, Aparença, Editor, Seguretat i Miscel·lània.

Per a començar a enviar i rebre missatges tan sols és necessari que modifiqueu algunes opcions a les pàgines Identitats i Comptes.

### Establir la vostra identitat

Les opcions de la pàgina Identitats són força evidents. Seleccioneu la vostra identitat per omissió feu clic a Modifica. Ompliu el camp El vostre nom amb el nom complet (&pex;, `Jordi Exemple`) i el camp Organització (opcional) amb la informació adequada.

Tot seguit, ompliu el camp Adreça de correu amb la vostra adreça de correu electrònic (&pex;, `jordi@exemple.cat`).

Si usareu PGP o GnuPG, podeu establir les claus &openpgp; i/o els certificats &smime; en la pestanya Criptografia.

Opcionalment, podeu anar a la pestanya Signatura i introduir la vostra signatura. Aquesta serà un text breu que s'afegirà automàticament a tots els vostres missatges. No té res a veure amb les signatures digitals.

### Establir el vostre compte

La pàgina Comptes conté les opcions que informen al &kmail; de com enviar i rebre els vostres missatges de correu electrònic. Moltes d'aquestes opcions poden variar depenent en gran mesura de la configuració del vostre sistema i del tipus de xarxa en la que es trobi el vostre servidor de correu electrònic. Si no sabeu quines opcions escollir o què posar en un camp, consulteu amb el vostre proveïdor de serveis d'Internet (ISP) o a l'administrador del vostre sistema.

#### Enviar missatges

La pestanya Envia us proveeix una llista amb diverses maneres d'enviar missatges. El primer element de la llista és amb el que per omissió enviareu els missatges. Usant el botó Afegeix... podreu escollir entre dues maneres diferents d'enviar els missatges: SMTP i Sendmail. Aquí, &Sendmail; significa un programari d'instal·lació local -el qual té una certa reputació de ser dificultós de configurar-, si no teniu llesta i funcional una configuració de &Sendmail;, escolliu SMTP i ompliu el camp Nom amb un nom descriptiu (&pex;, `El meu compte de correu`). Feu clic a Crea i configura i ompliu el camp Servidor de correu de sortida amb el nom i domini del vostre servidor de correu (&pex;, `smtp.proveïdor.cat`). Probablement us caldrà modificar el paràmetre Port (per omissió és el `25`).

Si desitgeu emprar &Sendmail; i esteu usant una connexió no permanent, seguiu les instruccions per a configurar el sendmail per a una connexió no permanent a la secció &PMF;.

La manera d'enviar els missatges que es configuri aquí serà emprada per la vostra identitat per omissió i per totes les altres identitats per a les que no heu definit una manera d'enviar els missatges. Podeu emprar maneres diferents d'enviar els missatges seleccionant la casella de selecció Compte sortint en la pestanya Avançat de la pàgina Identitats.

Al capítol Configuració trobareu una descripció de les altres opcions.

#### Opcions tan sols de rellevància per al servidor Kolab

Quan es configuri un compte SMTP amb un servidor Kolab, haureu de marcar l'opció El servidor requereix autenticació i omplir l'adreça de correu electrònic de l'usuari junt amb la contrasenya de Kolab en els camps Usuari i Contrasenya. Després seleccioneu la pestanya Seguretat i feu clic a sobre del botó Detecta automàticament per a una configuració automatitzada de la Seguretat. L'opció per omissió hauria de ser TLS/PLAIN. El servidor Kolab també accepta SSL/PLAIN. Per descomptat aquestes opcions també es poden configurar manualment.

### Rebre missatges

Per a configurar un compte per a que rebeu el correu, premeu el botó Afegeix... de la pestanya Rebre. Se us preguntarà pel tipus de compte. La majoria d'usuaris haurien de seleccionar POP3 o Servidor de correu IMAP. Si desitgeu usar un fitxer de bústia local, si us plau, mireu la &PMF; sobre el blocatge d'un fitxer.

Se us apareixerà una finestra Recurs de l'Akonadi. Primer, ompliu el camp Nom del compte amb un nom per al vostre compte. Podeu escollir qualsevol nom que desitgeu. Després haureu d'omplir els camps Nom d'usuari, Contrasenya i Servidor de correu entrant amb la informació obtinguda del vostre ISP o administrador del sistema. No us caldrà canviar l'arranjament del Port (el valor preestablert per a POP3 és `110`, per a IMAP serà el `143`).

#### Opcions tan sols de rellevància per al servidor Kolab

Seleccioneu IMAP desconnectat quan trieu el vostre Tipus de compte. Ompliu els camps Usuari i Contrasenya respectivament amb l'usuari de l'adreça de correu electrònic i la contrasenya en el servidor Kolab. A la secció Seguretat, feu clic a sobre del botó Detecta automàticament per a tenir una configuració automatitzada de la Seguretat. L'opció per omissió hauria de ser TLS/PLAIN. El servidor Kolab també accepta SSL/PLAIN. Per descomptat aquestes opcions també es poden configurar manualment.

Si us agradaria emprar funcionalitat Respostes «Fora de l'oficina» del servidor Kolab, configureu la secció Filtrat del vostre compte DIMAP, marcant l'opció El servidor accepta «sieve» i també Reutilitza la configuració de màquina i usuari d'accés. El Port per a gestionar «sieve» per omissió hauria d'estar establert a 2000.

#### Opcions tan sols de rellevància per a DIMAP (servidor Kolab)

Després d'haver configurat el compte IMAP desconnectat, us caldrà activar les funcionalitats de Treball en grup i configurar la pàgina Miscel·lània per al KMail.

En la pàgina Miscel·lània del diàleg Configura, escolliu la pestanya Treball en grup. Marqueu l'opció Habilita la funcionalitat de recurs IMAP i seleccioneu Kolab (XML) com a Format usat per a les carpetes de treball en grup. El quadre combinat Les carpetes de recurs són al compte haurien d'estar configurats a Rebre (usuari kolab) amb el compte de la vostra elecció (si dubteu per tenir diversos comptes). Si voleu ocultar la carpeta de groupware, podeu marcar aquesta opció. Es recomana que marqueu Opcions de compatibilitat i tradicionals per a treball en grup, per a compatibilitat amb l'enviament i rebuda d'invitacions tant d'un possible client Kolab de Microsoft Outlook com d'un client Kolab del KDE.

#### Opcions tan sols de rellevància per a IMAP

Si teu usant IMAP, opcionalment podeu especificar un camí en el camp Prefix de les carpetes. Això li indica al &kmail; a on pot trobar les carpetes al servidor. Si també hi teniu un compte shell (al servidor) i els missatges s'emmagatzemen a la vostra carpeta local, podria ser-vos de molta utilitat el col·locar els missatges en una subcarpeta `Mail`. Useu això com a valor en el camp Prefix de les carpetes per evitar que el &kmail; barregi els fitxers de la bústia i els altres fitxers normals. Si no teniu interès en aquesta característica, senzillament deixeu el camp en blanc.

Si marqueu Compacta automàticament les carpetes el &kmail; eliminarà del servidor els missatges esborrats tan aviat com abandoneu la carpeta a on es troben. D'altra manera els missatges tan sols es marcaran com a esborrats i haureu de compactar manualment les carpetes usant l'element del menú Fitxer Compacta totes les carpetes.

Si marqueu Mostra les carpetes ocultes, també es mostraran totes les carpetes en que el seu nom comenci per un punt.

#### Opcions tan sols de rellevància per a POP3

Seleccioneu Deixa els missatges recuperats al servidor si desitgeu deixar-los al servidor després de descarregar-los.

Seleccioneu Inclou en les comprovacions de correu manuals si voleu que es comprovi el correu d'aquest compte en usar Fitxer Comprova el correu. Si deseleccioneu aquesta opció encara podreu comprovar si hi ha missatges nous amb Fitxer Comprova el correu a.

Seleccioneu Habilita l'interval de comprovació del correu si desitgeu que el &kmail; comprovi els nous missatges automàticament. L'interval pot especificar-se al quadre de a sota Interval de comprovació del correu.

entrada és la carpeta per omissió a on es deixaran els missatges. Si per algun motiu desitgeu canviar-la, podeu fer-ho amb Carpeta de destinació. Però probablement el que desitgeu és un filtre, el qual no té res a veure amb aquesta opció.

Amb Pre-ordre podreu especificar qualsevol programa que el &kmail; hagi d'executar just després de descarregar el correu. Si us plau, especifiqueu el camí complet (no useu ~) i tingueu present que el &kmail; no continuarà a menys que el programa finalitzi.

Al grup Arranjament POP podreu seleccionar Usa el paral·lelisme per a una baixada de correu més ràpida, si això està acceptat pel servidor. Haureu d'usar-lo amb cura per assegurar-vos que funciona.

#### Opcions per a IMAP i POP3

El &kmail; accepta l'encriptatge mitjançant SSL i TLS (el TLS hauria de ser el preferit si està disponible).

Per a POP3 el &kmail; accepta:

- Autenticació Text en clar,

- PLAIN,

- LOGIN,

- CRAM-MD5 (recomanat si DIGEST-MD5 no està disponible),

- DIGEST-MD5 (recomanat) i

- APOP.

DIGEST-MD5,CRAM-MD5 i APOP són intrínsecament segurs, les altres opcions tan sols són segures quan s'estan usant conjuntament amb SSL o TLS. Tan sols hauríeu d'usar Text en clar si el servidor no accepta cap altre mètode d'autenticació. Addicionalment, IMAP accepta anònim, però no APOP. Finalment, usar el botó Detecta automàticament en la pestanya Seguretat per a seleccionar automàticament l'arranjament més segur acceptat pel servidor.

Ara ja està llest per enviar i rebre correu. Per als comptes IMAP, simplement després d'obrir les carpetes a l'arbre de carpetes de la finestra principal del &kmail;, aquest es connectarà al vostre servidor i mostrarà els missatges que hi trobi. Per a POP3 useu Fitxer Comprova el correu.

## Comprovar la configuració

Primerament, hauríeu d'enviar-vos un correu a vosaltres mateixos per a comprovar la vostra configuració. Per a enviar un missatge, premeu &Ctrl;N, seleccioneu la icona Missatge nou o seleccioneu l'element del menú Missatge Missatge nou.... Apareixerà la finestra de l'editor. Ompliu el camp A: amb la vostra adreça de correu electrònic i escriviu qualsevol cosa al camp Assumpte:. Envieu el missatge seleccionant Missatge Envia el correu.

Per a comprovar el vostre correu, seleccioneu Fitxer Comprova el correu. Al racó inferior dret de la finestra principal hi haurà una barra de progrés indicant quants missatges hi ha per a descarregar. Si rebeu el missatge que acabeu d'enviar: Felicitats! Si no es així i rebeu qualsevol missatge d'error mentre esteu comprovant la vostra configuració, assegureu-vos que la vostra connexió a xarxa és funcional i torneu a comprovar les vostres opcions en Arranjament Configura el &kmail;.