# La primera execució

Podeu trobar &knode; al menú K a l'entrada Internet: l'entrada del menú per a KNode llança el programa.

Si no es troba l'entrada o si el &knode; no apareix després de fer clic sobre l'entrada del menú, llegiu Preguntes i respostes.

Ara s'hauria de mostrar la finestra principal de &knode; a l'escriptori com es mostra. En el primer inici, s'invocarà el diàleg de configuració.

Configuració de &knode; &knode; després del primer inici

&knode; després del primer inici

Les finestres mostren la barra de menús a dalt de tot, la barra d'eines a sota i el plafó d'estat a la part inferior. L'àrea compresa entre la barra d'eines i el plafó d'estat està ocupat per una finestra de tres parts.

Hi ha una vista de carpetes, que actualment conté només tres entrades:

- La carpeta Sortida
- La carpeta Esborranys
- La carpeta Enviats

Quan &knode; està completa i correctament configurat, els servidors de notícies i els grups de notícies subscrits apareixeran.

La part superior és la vista de l'article, està buida i no mostra cap article. Directament a sota de la vista de l'article hi ha la finestra de l'article, on apareixerà el cos de l'article seleccionat actualment. Aquestes finestres de moment també estan en blanc, ja que no hi ha articles, és clar. No us heu de preocupar, però, abans de llegir i publicar notícies s'han de configurar certes coses, el qual serà cobert per la següent secció.

Ara començarem amb la configuració de &knode;. La majoria dels ajustaments no són importants per a l'ús diari, però haureu de conèixer quins són possibles i per a què serveixen. Alguns poden ometre el capítol Inici ràpid tot i que els que prefereixen un inici ràpid només fan una mirada per sobre al manual. Per als demés, especialment aquells que no tenen cap o gaire experiència amb un lector de notícies, aquest capítol els ofereix l'oportunitat de complir plenament amb la configuració, encara que algunes coses només poden arribar a ser clares en el futur.

## Preferències personals

A través de Arranjament Configura KNode... entrareu en el diàleg de preferències de &knode;.

El diàleg està dividit en dues parts: en una hi ha una vista, en la qual està ressaltada l'entrada superior Identitat, en l'altra part hi ha la pestanya corresponent -aquests valors es relacionen amb la identitat amb la que navegar a través dels grups de notícies-.

Seleccioneu Modifica per obrir aquest diàleg:

Diàleg per introduir la informació personal Introducció d'informació personal

Introducció d'informació personal

Si ja heu configurat les preferències personals en &systemsettings; abans del primer inici de &knode;, s'adoptarà aquesta.

### Nom

En el camp Nom introduïu el vostre nom, &ead;, `Jordi Valira` o `Maria Falleda`. Aquest nom apareixerà més tard en els grups de notícies com el remitent, i pot ser vist per qualsevol persona.

Omplir el camp Nom és obligatori.

En la majoria dels grups de notícies, es considera de bona educació i adequat aparèixer amb un nom real, altres grups de notícies són menys estrictes sobre això. No obstant, també hi ha casos en què un no desitja aparèixer amb un nom real, &pex;, en grups de notícies on ens agradaria (i podem) parlar d'assumptes molt personals sense estar exposats. Aquests grups en la seva majoria es diu en la seva Carta que l'anonimat dels seus membres és acceptat de forma explícita.

Per a aquests casos especials, &knode; ofereix ajustaments que es poden ajustar per a cada grup de notícies de forma individual. Es pot trobar més informació sota Identitats locals de grup.

### Organització

El camp d'entrada Organització és opcional i no s'ha de per què omplir. Podeu introduïu, &pex;, el nom de la vostra empresa o de la universitat si l'utilitzeu allà, si deixeu aquest camp en blanc, sovint serà omplert més tard pel vostre proveïdor de serveis d'Internet.

### Adreça de correu

L'adreça de correu electrònic que introduïu aquí s'utilitza com a remitent en els articles de notícies, &ead;, com adreça actual de l'autor, juntament amb el nom real (establert en el camp Nom).

El camp Adreça de correu apareix quan algú vol respondre al vostre correu: el correu serà enviat a l'adreça indicada aquí. Molts lectors de notícies mostren l'adreça del remitent amb el nom a la capçalera de l'article.

Omplint el camp Adreça de correu és obligatori.

Tingueu en compte que l'adreça de correu només serà utilitzada per respondre si el camp Adreça de Respon-a no s'ha omplert. En aquest cas, el camp Adreça de correu s'ignorarà per les respostes i l'adreça indicada a Adreça de Respon-a serà utilitzada.

### Adreça de Respon-a:

Adreça de Respon-a ofereix la possibilitat d'introduir una adreça diferent de la del remitent: si algú us respon aquesta adreça serà mostrada com la de destinació en la resposta. Un exemple per utilitzar-la seria que escriviu un article a l'oficina durant el dia, però voleu rebre la resposta a la safata d'entrada de casa, per si de cas el vostre cap llegeix el vostre correu electrònic.

Només cap introduir una adreça de correu electrònic en aquest camp si en realitat difereix de l'adreça del camp Adreça de correu.

Alguns lectors de notícies deliberadament l'estableixen a una adreça no vàlida per tal d'evitar rebre missatges de correu brossa. El que podria passar, però, el lector enviaria un correu electrònic a una adreça no vàlida i que per tant mai serà rebut.Haureu de deixar una nota sobre això a la signatura.

### Còpies del missatge a

Si introduïu una adreça de correu tots els articles seran enviats a la Usenet i a aquesta adreça de correu electrònic.

### Clau de signatura

Si heu configurat l'ús de PGP o GnuPG podeu triar la clau de signatura amb el botó Canvia....

### Habilita la signatura

Si se selecciona aquesta opció s'afegirà una signatura a les notícies escrites amb aquesta identitat.

### fitxer

El camp Especifiqueu un fitxer determina el fitxer, el contingut del qual s'adjuntarà a cadascun dels vostres articles.

El fitxer de signatura és un simple fitxer de text, el qual no ha de contenir més de quatre línies. Per exemple, pot contenir una referència a la vostra pàgina d'inici amb l'enllaç corresponent, l'adreça de correu postal amb el vostre número de telèfon (que després seria, per descomptat, visible a tothom a tots els articles) o simplement una cita informal. La signatura és la vostra marca, per així dir-ho, marcarà tots els vostres articles, pel que la signatura no ha de ser descuidada o dissenyada de manera que molesti als altres: una broma vella que un ha de llegir una vegada i una altra no fomenta la solidaritat o l'interès dels subscrits a un grup de notícies.

Podeu introduir directament el nom de fitxer del fitxer de signatura, però és més convenient utilitzar el botó del costat dret del quadre d'entrada. Això obrirà un diàleg per obrir fitxers i podreu triar còmodament el fitxer de signatura amb el ratolí. Després de triar el fitxer s'habilitarà el botó Edita el fitxer, per editar la signatura.

No és necessari incloure una línia de separació en el fitxer de signatura ja que &knode; l'inserirà automàticament.

### des de la sortida d'una ordre

Si se selecciona aquesta opció, especifiqueu una ordre en el camp d'entrada. L'ordre indicada s'executarà i la sortida serà utilitzada com a signatura. Amb això podreu escollir una signatura accidental o utilitzar fortune o KSig per generar un eslògan interessant cada vegada.

### des del camp d'entrada inferior

Si se selecciona aquesta opció podeu introduir el text de la signatura directament en el camp d'entrada de a sota.

Assegureu-vos que també en aquest cas la signatura no conté més de 4 línies. No és necessari incloure una línia de separació ja que &knode; l'inserirà automàticament.

### Notes generals

Més tard podeu adaptar la identitat individual per a cadascun dels grups subscrits mitjançant Grup Propietats del grup, &pex;, podeu especificar una signatura anglesa per a grups en anglès i una altra alemanya per a grups en alemany. A part de l'idioma també és possible tenir signatures contextuals, &pex;, la vostra recepta preferida en un grup de cuina o els noms dels dotze gats en un grup de propietaris de gats.

Trobareu més a la secció Identitats locals de grup.

El següent pas en la configuració cobreix el compte de notícies.

## Configurar el compte de notícies

Ara hem de dir-li al &knode; on obtenir les notícies o a on enviar els articles. Feu clic a l'entrada Comptes. Escolliu la pestanya Servidors de grups de notícies, perquè el primer que farem és configurar el compte de notícies. La llista de comptes encara està buida.

Per crear un nou compte, feu clic a Afegeix.... Apareixerà el següent diàleg:

El diàleg Compte nou El diàleg Compte nou

El diàleg Compte nou

### Nom

El camp Nom el podeu omplir com més us agradi el text que introduïu més tard serà visible a la vista de carpetes. Per exemple, podeu escriure el nom del vostre proveïdor d'Internet. Per al nostre exemple, escriviu el nom de `El compte de notícies`.

### Servidor

El següent camp s'anomena Servidor. A diferència del camp Nom, el que hi introduïu és important. El nom del servidor de notícies és fix i ha de ser capaç d'obtenir des del vostre proveïdor de serveis d'Internet. Si no coneixeu el nom d'aquest, l'haureu d'obtenir ara. Sense aquesta informació no es pot llegir cap notícia. Si el proveïdor de serveis d'Internet no té un canal d'informació podreu utilitzar-ne un de públic (les universitats solen oferir servidors de notícies públics).

Per al nostre exemple de configuració introduirem el nom ``news.servidor.com``. Per descomptat, en el vostre cas haureu d'introduir el veritable nom del vostre servidor de notícies.

Si voleu utilitzar &knode; amb un servidor de notícies local, introduïu el nom ``localhost`` aquí.

### Port

Port, el següent camp, té un valor per omissió. El port designat, en termes generals, és un canal de dades on escolta el servidor per si algú vol rebre notícies: per omissió és el valor 119, el qual s'aplica en la majoria dels casos. Per tant, no canvieu aquest valor per al nostre exemple.

### Obtén les descripcions dels grups

Si se selecciona aquesta opció, el &knode; a més demanarà les descripcions de grup disponibles. Es mostraran en el diàleg Grups de notícies subscrits.

No hi ha una descripció per a cada grup, de manera que no penseu que es tracta d'un error si no es mostra quan us subscriu a un grup més endavant.

### El servidor requereix autenticació

Aquesta opció s'ha de marcar si el servidor de notícies requereix un nom d'usuari i una contrasenya quan s'obtenen els articles. Podeu saber si aquest és el cas si us ho diu el proveïdor de serveis Internet o del mantenidor del servidor.

Si no sabeu si aquest ajust és necessari oblideu-vos per ara de la selecció: si trobeu un error més endavant, ho podreu intentar llavors. En cas contrari, seleccioneu aquesta opció i introduïu el vostre nom d'usuari a Nom i la contrasenya associada a Contrasenya.

A les pestanyes Identitat i Neteja podeu escollir una identitat i una configuració de neteja específica per a aquest servidor.

### Notes generals

A hores d'ara ja heu completat la configuració del vostre compte de notícies. Podeu confirmar i desar la configuració, feu clic al botó D'acord: tan aviat com ho feu, el compte apareixerà a la llista amb el nom que heu introduït a Nom. Si mireu, veureu que el compte també apareix a la vista de carpetes.

Utilitzant el botó Subscriure podreu obtenir directament al diàleg per a la subscripció a grups de notícies. Però encara us queda més per fer i de moment serà millor ignorar-lo. Hi ha diverses maneres per aconseguir aquest objectiu.

Al capítol Gestionar múltiples comptes de notícies aprendreu com treballar amb múltiples comptes de notícies, però primer ens quedarem amb aquest. En la majoria dels casos, un compte és suficient.

Tingueu en compte que alguns proveïdors d'Internet només permeten la recuperació de les notícies del servidor de notícies si esteu connectat a Internet a través seu.

Ara passarem a la configuració del compte de correu electrònic.

## Configurar el compte de correu

Seleccioneu la pestanya Servidor de correu (SMTP), feu clic al botó Afegeix i seleccioneu un tipus de compte de la llista en el diàleg Crear compte sortint. Per obtenir un compte SMTP apareixerà el següent diàleg.

Diàleg per configurar el compte de correu Configuració del compte de correu

Configuració del compte de correu

Us adonareu que aquest diàleg és molt similar al de Configuració del compte de notícies. Però per què necessitem un compte de correu electrònic en un lector de notícies?

De vegades és necessari per respondre a l'autor d'un article directament, sense publicar al grup de notícies, per exemple, quan es vol fer un comentari molt personal o voleu corregir un error. De vegades un correu electrònic és més apropiat que una observació pública.

És per això que &knode; ofereix la possibilitat de respondre per correu, si voleu utilitzar aquesta funció, haureu d'indicar-li a &knode; com enviar-los: només haureu d'indicar l'adreça del servidor de correu. Si ja heu configurat un compte de correu electrònic, &pex;, amb el &kmail;, podeu reutilitzar la seva configuració.

### Servidor de correu de sortida

El nom (adreça) del vostre servidor de correu és proporcionat pel vostre proveïdor de serveis d'Internet o administrador del sistema. Tot el que haureu de fer és introduir el nom del servidor de correu en el camp Servidor de correu de sortida.

En el nostre exemple, introduïm ``mail.servidor.com``

Si en teniu un, podeu enviar el correu a través d'un servidor de correu local. Si aquest és el cas, seleccioneu Sendmail a la llista de tipus de compte.

### Port

Una vegada més, el camp Port té un valor per omissió, en aquest cas és el port 25. No cal canviar-ho, llevat que el vostre proveïdor de serveis d'Internet (ISP) tingui una configuració molt exòtica i us indiqui que ho feu. No el canvieu per l'exemple.

### Notes generals

Alguns ISP només us permeten enviar correu electrònic utilitzant el seu servidor de correu després d'haver comprovat la vostra bústia per a correu nou: això redueix el correu brossa.

Per les mateixes raons, alguns ISP només us permetran enviar correu utilitzant els seus servidors de correu si esteu connectat amb ells o si esteu connectat al servidor de correu. Per exemple, aquesta és la configuració normal a GMX i no és compatible amb &knode; o &kmail;, encara.

## Definir l'aparença

Amb la pestanya Aparença teniu la possibilitat de configurar els colors, el codi de caràcters i la mida del tipus de lletra del text a la finestra de l'article. La captura de pantalla de a sota ens mostra el diàleg.

Configuració de l'aparença Configuració de l'aparença

Configuració de l'aparença

### Usa colors a mida

Si se selecciona aquesta opció podreu ajustar la configuració de color de &knode; en el camp de la llista de a sota. Per canviar la configuració del color feu doble clic amb el &BER; sobre l'entrada de la llista per obrir el diàleg de selecció de color del &kde;.

La selecció de color només es pot configurar després de marcar la casella de selecció. D'altra manera, un doble clic a les entrades de la llista no farà res.

Si l'opció Usa colors a mida està seleccionada el &knode; no utilitzarà els colors que s'han canviat globalment per al &kde;, només s'utilitzaran els indicats aquí.

### Usa tipus de lletra a mida

Si se selecciona aquesta opció, podreu ajustar els tipus de lletra que utilitza &knode; per a la visualització en el camp de la llista de a sota, per escollir un tipus de lletra feu doble clic amb el &BER; sobre l'entrada de la llista per obrir el diàleg de selecció de tipus de lletra del &kde;.

El tipus de lletra només es pot configurar després de marcar la casella de selecció. D'altra manera, un doble clic a les entrades de la llista no farà res.

Si l'opció Usa tipus de lletra a mida està seleccionada el &knode; no utilitzarà els tipus de lletra que s'han canviat globalment per al &kde;, només s'utilitzaran els indicats aquí.

## Arranjament general de les notícies

Ara feu clic sobre Lectura de notícies i després seleccioneu la pestanya General. La següent captura de pantalla mostra el contingut de la pestanya amb les preferències que es poden configurar.

La pestanya General La pestanya General

La pestanya General

No cal canviar la majoria d'aquestes opcions, però parlarem d'elles pas a pas per donar-vos una visió general de les possibilitats de &knode;.

### Comprova automàticament si hi ha articles nous

Si se selecciona aquesta casella, el &knode; intentarà obtenir articles nous des del servidor quan seleccioneu un grup de notícies. Aquest ajustament pren sentit, especialment quan s'utilitza &knode; juntament amb un servidor notícies local: la descàrrega dels missatges, òbviament, només funciona quan el servidor és accessible. Per a un servidor que només és accessible a través d'una connexió a Internet, aquesta opció rares vegades pren sentit i ha de romandre desactivada.

Si el sistema no està preparat per establir una connexió a Internet si cal, rebreu un missatge d'error cada vegada que seleccioneu un grup de notícies.

Si voleu mantenir el control sobre quan s'estableix una connexió amb el servidor, l'opció de menú Grup Rebre articles nous és l'adequada.

### Nombre màxim d'articles a obtenir

Això estableix una restricció en el nombre d'articles que se obteniu des del servidor durant la descàrrega. El valor configurat és individual per a cada grup de notícies. Si s'estableix, per exemple, només a 300 s'obtindran els 300 articles més recents del grup de notícies. Els altres articles seran descartats.

Per a grups de notícies amb tràfic relativament alt podríeu perdre articles si aquest valor és massa baix. El qual succeeix, especialment quan esteu subscrit a un grup de notícies o només descarregueu de tant en tant els articles i el trànsit per aquesta raó s'eleva per sobre del valor especificat aquí.

### Marca l'article com a llegit després de

Els articles que heu obert a la finestra d'articles es marquen com a llegits després del nombre de segons especificat aquí. Si s'estableix aquest valor relativament alt evitareu que els articles que es miren per sobre es marquin com a llegits, d'altra banda, pot ser molest per a articles relativament curts, per als quals necessitareu menys temps per llegir-los: si cerqueu massa ràpid a través dels articles es quedarien tots sense llegir, fins i tot els que heu llegit. Per tant, ajusteu aquest valor a les vostres preferències personals.

### Marca els articles amb enviament múltiple com a llegits

De vegades un article és publicat a més d'un grup. Això es coneix com enviament múltiple («crossposting»). Si marqueu aquesta opció, aquests articles seran marcats com a llegits a tots els grups de notícies als quals s'ha publicat si el llegiu en un dels grups de notícies.

### Desplaçament intel·ligent

Si se selecciona aquesta opció les línies en la llista d'articles es desplacen sense problemes en lloc de a sacsejades.

### Mostra tot el fil en expandir-lo

Aquesta configuració us permetrà mostrar del tot un fil (sobre múltiples nivells de resposta) si feu clic al signe més al seu davant. Si aquesta opció no està marcada, només es mostraran les respostes immediates amb l'article actual.

### Expandeix els fils per omissió

Aquí podeu canviar si els fils s'expandeixen o no per omissió.

### Mostra la puntuació dels articles

Aquí podeu canviar si la columna de puntuació s'ha de mostrar a la vista de l'article.

### Mostra el nombre de línies

Aquí podeu canviar si la columna amb el nombre de línies s'ha de mostrar a la vista de l'article.

## Navegació

Aquí podeu canviar algunes propietats de la navegació de &knode;. Normalment, tot el que hi ha aquí està desactivat, però si no us agrada aquest tipus de navegació ho podeu canviar.

### «Marca tots com a llegits» realitza les següents accions

Si seleccioneu la casella Canvia al següent grup, el &knode; canviarà automàticament al següent grup quan marqueu tots els articles com a llegits.

### «Marca el fil com a llegit» realitza les següents accions

Si seleccioneu Tanca el fil actual, el &knode; tancarà automàticament un fil quan el marqueu com a llegit.

Si seleccioneu Vés al fil següent sense llegir, el &knode; mostrarà automàticament el següent fil si marqueu l'anterior com a llegit.

### «Ignora el fil» realitza les següents accions

Si seleccioneu Tanca el fil actual, el &knode; tancarà automàticament un fil si escolliu ignorar-lo.

Si seleccioneu Vés al fil següent sense llegir, el &knode; mostrarà automàticament el fil si decidiu ignorar l'anterior.

## Regles de puntuació

Per ordenar els articles disposeu de la possibilitat de puntuar-los. La puntuació estàndard és 0: una més alta significa que l'article és interessant, una més baixa significa que ho és menys.

Al centre de la finestra es veu una gran àrea en blanc, aquí podeu veure les regles de puntuació. Aquestes són emprades per &knode; per puntuar els articles entrants de forma automàtica. Per exemple, si una persona sempre envia ximpleries podeu puntuar baixos automàticament els seus articles i d'aquesta manera ocultar-los.

Amb els botons a sota de la llista de puntuació, les regles es poden editar, afegir, eliminar i copiar. Ometrem aquesta característica per ara, ja que no és essencial per a la configuració de &knode;.

Podeu aprendre més sobre la puntuació, en el capítol Puntuar, revisar i ignorar.

### Puntuació per omissió per als fils ignorats

Normalment només es necessiten les funcions ignora i revisa. El que simplement mostra si un fil és o no interessant. Aquí podeu configurar un compte per omissió per als fils ignorats, escollint l'element de menú Puntuació Ignora el fil ens donarà aquesta puntuació per a tots els missatges d'aquest fil, i també s'aplicarà als futurs missatges que segueixin el fil.

### Puntuació per omissió per als fils revisats

Si un article és interessant, obtindrà una puntuació superior a 0. Aquí podeu introduir la puntuació per omissió per a aquests articles, escollint l'element de menú Puntuació Revisa el fil ens donarà aquesta puntuació per a tots els missatges d'aquest fil, i també s'aplicarà als futurs missatges que segueixin el fil.

Podeu utilitzar la tecla W per revisar un fil o la tecla I per ignorar-lo.

## Paràmetres de filtre

Aquesta captura de pantalla mostra la configuració del filtre.

La configuració del filtre La configuració del filtre

La configuració del filtre

Aquesta pestanya mostra dues llistes. La llista de dalt, anomenada Filtres, mostra tots els filtres definits, quan utilitzeu el &knode; per primera vegada, només veureu els filtres predefinits.

Amb els botons Afegeix, Elimina, Edita i Copia podeu afegir nous filtres o eliminar els que ja no siguin necessaris, ometrem aquesta característica per ara, ja que no és essencial per a la configuració de &knode;.

Podeu trobar informació més detallada sobre els filtres a Definir i utilitzar els filtres.

La llista de a sota, anomenada Menú, mostra l'aparença del menú Visualitza Filtre, al qual es pot accedir des de la barra de menús, l'ordre dels filtres al menú es pot configurar en aquesta llista.

El botó Amunt canvia el filtre seleccionat una posició cap amunt. Proveu: seleccioneu el segon filtre i premeu Amunt, aquesta entrada ascendirà una posició.

El botó Avall és l'acció contrària: seleccioneu el filtre que heu fet ascendir i premeu Avall fins arribar a la seva antiga posició.

Amb els dos botons Afegeix separador i Elimina separador podeu agrupar visualment els filtres al menú. Els separadors es mostren com `====` a la llista. Al menú es mostren com unes quantes línies horitzontals més atractives. Intenteu afegir un separador, després, seleccioneu el separador i elimineu-lo prement Elimina separador.

Els canvis que realitzeu aquí, es poden veure a Visualitza Filtre després de tancar aquesta pestanya.

## Capçaleres

En aquesta pestanya podeu configurar com es mostraran les línies de capçalera a la finestra de l'article.

La pestanya personalitzar capçaleres mostrades La pestanya personalitzar capçaleres mostrades

La pestanya personalitzar capçaleres mostrades

Aquesta llista mostra totes les línies de capçalera que es mostraran a la finestra de l'article. Els identificadors de l'esquerra mostraran les línies de capçalera en < > a la seva dreta, les línies de capçalera es prenen de cada missatge, &pex;, per a la línia de capçalera De (indica qui ha enviat el missatge).

Utilitzant Edita podeu modificar els identificadors a mostrar, alterar la línia de capçalera mostrada per cada codi d'identificació i canviar la configuració de tipus de lletra utilitzada. Per aclarir les coses, ara seleccionem només l'entrada De:<From> a la llista i obriu el diàleg per a l'edició fent clic a Edita.

El diàleg Propietats de la capçalera El diàleg Propietats de la capçalera

El diàleg Propietats de la capçalera

### Capçalera

La casella de selecció Capçalera mostra l'entrada From: la qual és el nom de la línia de capçalera per al remitent, present en l'article i avaluada pel lector de notícies. Si desplegueu la llista, el &knode; mostrarà un interval d'identificadors diferents, aquests representen totes les línies de capçalera per a un determinat article: per ara, deixarem l'identificador From configurat. Després treballarem amb aquesta llista, quan afegim una línia de capçalera que la mostri.

### Nom mostrat

Aquest camp conté el nom que us agradaria veure després a la finestra d'articles en una etiqueta juntament amb el text de la línia de capçalera real. Per exemple, s'utilitza per a la línia de capçalera From. Si deixeu aquest camp en blanc, només apareixerà el contingut de la línia de capçalera a la finestra d'articles. Això és, per exemple, la configuració per omissió per a la línia de capçalera Subject. No canviarem res aquí, per ara.

### Afegir i eliminar línies de capçalera a la pantalla

Per explicar les possibilitats d'aquest diàleg afegirem una línia de capçalera nova a la pantalla.

#### Mostrar el lector de notícies utilitzat per un article publicat a la finestra d'articles

Aquesta captura de pantalla mostra el diàleg amb la línia de capçalera `X-Newsreader`.

El diàleg Propietats de la capçalera El diàleg Propietats de la capçalera

El diàleg Propietats de la capçalera

Seria bo si es pogués veure quin lector de notícies utilitza un altre subscriptor a la finestra d'articles, en realitat és força fàcil de fer perquè hi ha una línia de capçalera (opcional), que conté la informació necessària.

Desplegueu el camp de selecció Capçalera i seleccioneu l'entrada X-Newsreader de la llista.

En el camp de Nom mostrat, introduïu `Lector de notícies`.

Ara reconeixereu la vostra entrada amb el botó D'acord: la nova línia de capçalera apareixerà a la llista i després es mostrarà a la finestra d'articles.

Utilitzeu els botons Puja i Baixa per organitzar l'ordre de les capçaleres a la finestra d'articles.

L'afirmació que es mostrarà la nova línia de capçalera a la finestra d'articles en realitat és força optimista, ja que l'entrada X-Newsreader no es requereix per als articles d'Usenet, per tant, no tots els articles contindran aquesta línia de capçalera: si la línia no existeix, simplement no es mostrarà. Podeu obtenir més informació sobre les capçaleres a http://www.kirchwitz.de/~amk /dni/headerzeilen (alemany)

## Visor

### Retalla el text quan sigui necessari

Si aquesta opció està marcada, l'ajust de text al visor es corregirà automàticament.

### Esborra les línies buides del final

Si aquesta opció està marcada, les línies buides al final de l'article s'ocultaran automàticament.

### Mostra la signatura

Si aquesta opció està marcada, la signatura del remitent apareixerà a la finestra d'articles. Si no és així, s'ometrà la signatura.

Tingueu en compte que &knode; només podrà mostrar la signatura correctament si la pot separar de manera correcta del contingut de l'article a l'article actual: hi ha lectors de notícies que fan aquesta separació de forma incorrecta. Dos caràcters - seguits per un (espai) és el correcte.

Molts dels participants en els grups de notícies proporcionaran consells sobre la seva pàgina web o indicaran intencionadament de forma errònia les seves adreces de correu electrònic en els camps de capçalera: si es deshabilita la visualització de la signatura, és possible que perdeu aquesta informació, d'altra banda, podeu estalviar-vos el llegir coses estranyes.

### Caràcters reconeguts de citat

Per veure el text citat en una altra mida o color, el &knode; ha de reconèixer quin és el text citat. El text citat normalment és marcat amb un > al començament de la línia, però de vegades hi ha altres caràcters. En aquest camp podeu introduir tots els caràcters que marquen el text citat.

### Obre els adjunts amb un clic

Si se selecciona aquesta casella, els adjunts s'obriran amb el programa extern que s'ha configurat per al tipus MIME. Si no existeix tal associació, s'obrirà un diàleg per desar un fitxer i podreu desar l'adjunt en un fitxer a part.

### Mostra els continguts alternatius com a adjunts

Els articles que s'envien com una Multipart MIME contenen el text del missatge en múltiples formats, per exemple, com a text sense format i HTML. El lector de notícies decideix quina part de l'article es mostrarà. Aquesta configuració fa possible que els altres formats siguin oberts com si fossin adjunts amb un sol clic del ratolí.

Si aquesta opció està deshabilitada, no es mostraran els continguts alternatius.

## Configurar la publicació d'articles

Quan publiqueu articles amb &knode; s'utilitzarà la configuració en les següents pestanyes.

La pestanya de configuració Tècnica La pestanya de configuració Tècnica

La pestanya de configuració Tècnica

Si opteu per una configuració incorrecta els vostres articles podrien ser il·legibles o que no es puguin enviar, de manera que si us plau aneu amb compte amb aquesta configuració.

### Joc de caràcters

Aquí podeu escollir el joc de caràcters utilitzat per a la codificació dels vostres articles. Normalment aquesta serà US-ASCII per a països de parla anglesa, però el vostre joc de caràcters pot ser diferent. El valor per omissió serà el joc de caràcters utilitzat en la configuració global del &kde;, de manera que no hauríeu de canviar-ho aquí.

Si voleu publicar articles en grups de notícies amb altres jocs de caràcters (&pex;, Europa de l'est o Àsia) podeu establir aquí el joc de caràcters requerit.

### Codificació

Aquí s'estableix la codificació dels caràcters per a la transferència del missatge, podeu escollir entre 8 bits i de 7 bits (citat imprimible).

Si escolliu codificació de 8 bits els caràcters més especials es transferiran correctament. Això és, per exemple, l'opció normal per als grups en alemany (de.*).

Si escolliu codificació de 8 bits amb citat imprimible (&pex;, la dièresi alemanya o caràcters especials) seran enviats codificats en caràcters de 7 bits.

En els grups de notícies en anglès la codificació de 7 bits és molt normal.

### En respondre emprar el codi de caràcters per omissió

Si aquesta opció està marcada, el &knode; utilitzarà el vostre joc de caràcters per omissió per respondre en comptes del joc de caràcters de l'article al que esteu responent.

### Genera l'ID del missatge

Quan està marcada, el &knode; generarà els seus propis identificadors del missatge per a tots els articles que escriviu.

L'identificador del missatge haurà de ser únic per a tothom: d'altra manera hi hauria col·lisions entre els missatges amb el mateix identificador del missatge i el servidor de notícies de rebutjaria els segon article, ja que pensaria que aquest article ja s'ha rebut.

Un identificador del missatge consisteix en un FQDN vàlid (Full Qualified Domain Name -nom de domini complet-); això significa que és similar a una adreça de correu electrònic amb una identificació abans de la `@` i el domini.

La identificació la genera automàticament &knode;, però heu de proporcionar un nom de domini vàlid en Nom de la màquina, si no teniu el vostre propi domini, no haureu de marcar aquesta opció -el servidor de notícies generarà un identificador del missatge-.

##### ID del missatge

Un exemple d'un domini vàlid seria: `kde.org`, es generarà un identificador del missatge amb aquest domini i es veuria així:

    934lek9934@kde.org

Una identificació única només es garanteix si teniu el vostre propi domini. Encara que no utilitzeu el &knode; per a la generació dels vostres identificadors de missatge hi poden haver col·lisions quan s'utilitza un servidor de notícies locals, per exemple, leafnode generarà un identificador del missatge derivat del nom de la màquina local.

Podeu obtenir més informació sobre això i de com ser propietari d'un domini gratis a http://www.hanau.net/usenet/faq/messageid.php.

### Nom de la màquina

Aquí s'escriu el nom de la màquina del vostre ordinador. S'utilitzarà per generar l'identificador del missatge. Si no teniu el vostre propi domini no haureu de marcar aquesta opció -el servidor de notícies generarà un identificador del missatge-. Utilitzant l'exemple anterior seria: `kde.org`.

### Capçalera

Aquí podeu escollir les capçaleres X que no són proveïdes per &knode;. Per exemple, `X-No-Archive: yes`, que es pot utilitzar per evitar que els vostres articles siguin arxivats pels serveis d'arxiu com ara Google.

Les capçaleres X són experimentals, no estan incloses en l'estàndard per a missatges d'Internet. Per exemple, s'utilitzen per a la transferència d'informació estesa. Per evitar col·lisions amb les capçaleres estàndard, aquestes tenen una X com a prefix.

### No afegir la capçalera d'identificació de l'«Agent d'usuari»

Quan aquesta opció està marcada el &knode; no inclourà la línia corresponent a la capçalera abans de publicar.

Aquesta capçalera s'utilitza per identificar el lector de notícies des del qual s'ha escrit l'article. A part de raons estadístiques, això permet identificar lectors de notícies no estàndard. No haureu de marcar aquesta opció -el &knode; no té necessitat d'ocultar-se-.

## La configuració de l'editor

La pestanya configuració de l'Editor La pestanya configuració de l'Editor

La pestanya configuració de l'Editor

### Ajusta les paraules a la columna

Aquí podeu establir el nombre de columna en la qual el &knode; canviarà de línia. També el podeu desactivar.

Es recomana no fer servir més de 76 caràcters, fins i tot si en podeu mostrar més: molts usuaris de Usenet utilitzen lectors de notícies basats en text que no poden mostrar més de 80 caràcters i seria difícil llegir els vostres articles en un lector de notícies si augmenteu aquest valor -això reduiria la probabilitat que els llegeixin-.

### Afegeix la signatura automàticament

Quan s'escriu un nou article o una resposta a, la vostra signatura serà afegida automàticament si l'heu configurat a Arranjament Configura KNode...Identitat.

### Frase d'introducció:

Quan escriviu una resposta, el &knode; inserirà una frase d'introducció abans del text citat original. Aquí podeu posar un text arbitrari, també podeu utilitzar les variables que el &knode; extrau de l'article original, &pex;, el nom de l'autor o la data en què va ser escrit l'article.

Estan disponibles les següents variables:

`%NAME`

- El nom de l'autor original;

`%DATE`

- La data en què es va escriure l'article original;

`%EMAIL`

- L'adreça de correu electrònic de l'autor original;

`%MSID`

- L'identificador de missatge de l'article original;

`%GROUP`

- El nom del grup de notícies d'on prové l'article.

Manteniu-la curta, ja que aquesta línia d'introducció apareixerà en cadascuna de les respostes: una línia d'introducció llarga pot ser tan repel·lent com una firma llarga.

#### Un exemple de línia d'introducció

    El %DATE %NAME vau escriure
    %MSID

Assumim que l'article original va ser escrit per Konqui el dissabte 17 de juny a les 17:42:32 - 0500. L'article té l'identificador del missatge <8igdg5.3vvijgt.3@lizard.physos.com>. El &knode; després inserirà la següent línia d'introducció.

    El dissabte, 17 de juny de 2000, a les 17:42:32 Konqui vau escriure
    <8igdg5.3vvijgt.3@lizard.physos.com>:

### Reajusta automàticament el text citat

Quan aquesta opció està marcada, el text citat s'embolica en el valor de vora correcte, de manera que cada nova línia estarà en el nivell de citat correcte.

### Incloure la signatura de l'autor

Quan està marcada, no només el text del missatge original, sinó també la signatura de l'autor, se cita en una resposta.

El citar a una signatura no és necessari i sovint es considera de mala educació.

### Posa el cursor a sota de la frase d'introducció

Normalment el cursor apareixerà a sota de tot el missatge en respondre. Amb aquesta opció marcada el cursor apareixerà a sota de la frase d'introducció.

Això és especialment útil si citeu un article i voleu escriure entre les línies citades de dalt a baix.

### Editor extern

Podeu definir un editor extern a obrir quan seleccioneu Eines Engega l'editor extern a la finestra de l'editor.

Quan Engega l'editor extern automàticament està marcada l'editor extern s'obrirà directament.

Noteu la `%f` després del nom de l'editor: aquesta és una variable per al nom de fitxer de l'article que voleu editar, no l'esborreu -si ho feu rebríeu un missatge d'error en obrir l'editor extern-.

Si teniu problemes amb l'inici de l'editor extern, la raó pot ser que s'engegui «en segon pla», el que s'anomena bifurcació: el &knode; nota només que el sub-procés ha estat iniciat i finalitzat, i pensa que ha de sortir de l'editor. L'editor gvim és un exemple d'això, podeu desactivar la bifurcació de gvim amb l'argument `-f` de la línia d'ordres. Es recomana que consulteu la documentació de l'editor amb el que esteu experimentant aquest problema.

Si voleu utilitzar gvim a Especifica l'editor escriviu el següent:

`gvim -f %f`

## Ortografia

Aquí podeu configurar el comportament del corrector ortogràfic. Trobareu més informació a la documentació del corrector ortogràfic.

## Signat/Verificació

Aquí podeu configurar &knode; per a la signar els articles amb GnuPG o PGP. El vostre ID de GnuPG/PGP es generarà automàticament a partir del vostre nom i adreça de correu electrònic configurats. És idèntic a la de la línia «De» en la capçalera de l'article.

### Eina d'encriptatge

Aquí podeu escollir la vostra eina d'encriptatge.

### Mantenir la frase de contrasenya en memòria

Si aquesta opció està marcada, només haureu d'escriure una vegada la frase de contrasenya de la clau privada. El &knode; recordarà la frase de contrasenya fins que tanqueu el &knode;.

### Mostra el text signat/encriptat després de l'edició

Si aquesta opció està marcada, el &knode; mostrarà el missatge signat en una finestra addicional per a la confirmació abans de canviar-lo en l'editor.

## Netejar l'article

La pestanya de a sota mostra la configuració per a la neteja de l'article. Aquests valors s'utilitzen per mantenir un nombre d'articles raonable al disc dur local. El &knode; gestiona els articles a la memòria doncs hi pot haver una certa disminució en la velocitat si hi teniu molts articles. La majoria de les vegades no té sentit mantenir els articles per un temps molt llarg. Els serveis com Google i Yahoo! fan innecessari el fet d'arxivar.

El &knode; no és un lector fora de línia, de manera que tota la configuració es refereix a les capçaleres gestionades per &knode;. Si utilitzeu un servidor de notícies local, com ara leafnode, us haureu de referir a la documentació per gestionar la caducitat dels articles en el servidor -el &knode; no pot fer això per a vosaltres-.

Les opcions de neteja Les opcions de neteja

Les opcions de neteja

### Caduca automàticament els articles antics

Quan aquesta opció està marcada es revisaran tots els grups als que esteu subscrit cercant articles antics segons l'interval de temps establert aquí. Després s'eliminaran els articles antics.

Podeu forçar la comprovació seleccionant Grup Expira el grup.

### Purga els grups cada

Aquí podeu configurar la freqüència amb amb la que s'han de comprovar els grups als que esteu subscrit per articles antics i amb quina freqüència s'han de suprimir aquests articles. Aquesta opció només tindrà efecte quan s'ha seleccionat Caduca automàticament els articles antics.

### Manté els articles llegits

Els articles llegits seran esborrats per la següent neteja si són més antics a aquest valor. El &knode; utilitza la data de creació.

### Manté els articles sense llegir

Els articles sense llegir seran esborrats per la següent neteja si són més antics a aquest valor. El &knode; utilitza la data de creació.

### Elimina els articles que no estiguin disponibles al servidor

Pot passar que veieu una capçalera en el &knode; però l'article no està disponible al servidor. Si aquesta opció està marcada, aquests articles seran automàticament eliminats en el &knode;.

### Preserva els fils

Aquesta opció força a eliminar un fil només si tots els articles continguts en ell compleixen les condicions d'esborrat. Això significa que un fil no serà esborrat fins que s'esborri l'últim article.

Això evita que els articles antics en un fil llarg desapareguin abans de finalitzar el debat.

El &knode; no pot predir si hi haurà una resposta després que es compleixin les condicions establertes. Haureu de trobar la vostra pròpia configuració per a això. Alguns grups de notícies tenen dies entre les respostes, altres només hores. Utilitzeu el vostre criteri.

### Compacta automàticament les carpetes

Aquesta opció es refereix al comportament de la memòria de &knode;. Si s'esborra un article en una carpeta, es marcarà com esborrat, però seguirà ocupant espai al disc dur. Amb aquesta opció podeu dir al &knode; que esborri realment els articles i que alliberi espai al disc dur amb regularitat.

Podeu forçar aquesta comprovació seleccionant Carpeta Compacta la carpeta o per a totes les carpetes amb Carpeta Compacta totes les carpetes.

### Purga les carpetes cada

Aquí podeu configurar la freqüència amb la que s'haurà de comprovar si hi ha articles esborrats. Aquesta opció només tindrà efecte si s'ha marcat Compacta automàticament les carpetes.