# Glossari

## A

Article

Un article en el sentit dels diaris: els articles especials són, per exemple, els enviats; les respostes no són articles sinó correus electrònics.

## C

Cancel·lació

Per esborrar un dels vostres articles del servidor de notícies: el lector de notícies genera un missatge de control especial per dir-li al servidor que esborri dit article.

Crossposting (enviaments creuats)

La publicació d'un article en diversos grups de notícies. No sol agradar, per que pertorba l'associació orientada a temes dels grups de notícies.

## E

Expire (Expiració)

Els articles no es poden mantenir eternament a causa dels límits de disc dur. Degut a això usualment hi ha un programa anomenat expire a la majoria d'ordinadors. Aquest programa esborra tots els articles que tenen més d'un nombre determinat de dies. &knode; inclou aquesta funcionalitat com a pròpia.

## F

FAQ

FAQ és l'acrònim de Frequently Asked Questions (&PMF;: Preguntes més freqüents).

Followup (Resposta a)

Un article que s'ha escrit com a resposta a un altre.

## G

GNKSA

GNKSA és una mena de segell d'aprovació per als lectors de notícies. Podeu obtenir més informació a http://www.gnksa.org.

## H

Header (Capçalera)

La capçalera d'un article conté informació sobre el remitent, l'assumpte, i el grup de notícies.

## K

Killfile

Aquesta és una funcionalitat d'un lector de notícies per ocultar els articles d'un remitent determinat o amb cert contingut.

## M

Message-ID (ID del missatge)

El Message-ID d'un article és una marca clara per al servidor de notícies per identificar l'article. Un Message-ID no s'ha d'utilitzar dues vegades en el conjunt de Usenet per prop de 2 anys. Els Message-ID incorrectes o duplicats poden causar problemes quan se'ls envia i podrien sobreescriure altres articles.

## N

Newbie (Novell)

Algú que és nou en algun lloc, en relació amb usenet: algú que és nou en el grup de notícies, o en usenet en general.

Newsgroup (Grup de notícies)

Una espècie de tauler d'anuncis en la usenet sobre un tema en especial o un grup de temes. Aquí és on podeu publicar els vostres articles.

Newsreader (Lector de notícies)

Un programa per llegir i escriure notícies.

NNTP

Network News Transport Protocol (Protocol de transport de notícies per xarxa). Aquest és el protocol que defineix com es difonen els articles d'usenet.

## P

Port

Una espècie d'adreça per a l'aplicació que escolta per dades i per connectar-se a altres ordinadors. El port estàndard per a la connexió entre el lector i el servidor de notícies és el 119.

PGP-Signature (Signatura PGP)

Una signatura digital. Podeu utilitzar-la per determinar si el document ha estat modificat des que es va signar o si es tracta del text original de l'autor.

Posting (Publicació)

Ja sigui un article que s'envia a usenet o l'acte d'enviar en si mateix. El que feu és publicar un article en un grup de notícies.

## Q

Quoting (Citar)

Aquest és l'acte de citar un article al qual esteu responent: citeu l'article original per deixar clar quins són els passatges del text als que es refereix la vostra resposta.

## R

Reply (Resposta)

La resposta és una resposta per correu electrònic a l'autor d'un article.

## S

Scoring (Puntuació)

Aquesta és la valoració d'un article o d'un fil.

Signatura

Una signatura és un signe personal de l'autor que s'adjunta al final del contingut normal de l'article. És com una targeta de visita i molt sovint conté adreces de correu electrònic, una URL d'una pàgina web o altres dades personals. La signatura no ha de ser superior a 4 línies. Tingueu en compte que no s'ha de confondre amb la signatura PGP (PGP-signature).

Supersede (Substituir)

Aquesta és la sobreescriptura d'un article existent: el lector de notícies genera un article especial amb un missatge de control a la capçalera que li diu al servidor de notícies que sobreescrigui l'article existent amb aquest altre.