# Primers passos amb &kmplot;

## Crear el gràfic d'una funció simple

A la barra lateral de l'esquerra, hi ha el botó Crea amb un menú desplegable per a la creació de noves traces. Feu clic sobre seu i seleccioneu Gràfic cartesià. El quadre de text per editar l'equació actual estarà amb el focus. Substituïu el text per omissió amb

    y = x^2

i premeu &Intro;. Això dibuixarà y = x2 en el sistema de coordenades. En fer clic al botó Crea una altra vegada, seleccioneu Gràfic cartesià, i aquest cop introduïu el text

    y = 5sin(x)

per obtenir un altre traçat.

Feu clic sobre una de les línies que acabeu de representar. Ara, la creu esdevindrà del color del gràfic actual i s'adjuntarà a aquest. Podeu utilitzar el ratolí per moure la creu al llarg del gràfic. La posició actual es mostrarà a la barra d'estat a la part inferior de la finestra de coordenades. Tingueu en compte que si el gràfic toca l'eix horitzontal, l'arrel també es mostrarà a la barra d'estat.

Feu clic amb el ratolí una altra vegada i la creu es podrà extreure del gràfic.

## Editar les propietats

Farem alguns canvis a la funció i canviarem el color del gràfic.

La barra lateral Funcions mostra totes les funcions que heu representat. Si y = x^2 no està seleccionada, seleccioneu-la. Aquí disposareu d'accés a un munt d'opcions. Canviarem el nom de la funció i mourem les 5 unitats dibuixades cap avall. Canvieu l'equació de la funció a

    parabola(x) = x^2 - 5

i premeu &Intro;. Per a seleccionar un altre color per al gràfic, feu clic al botó Color en la secció Aparença a la part inferior de la barra lateral de funció i seleccioneu un nou color.

Tots els canvis es poden desfer mitjançant Edita Desfés .