# imap / imaps

El protocol IMAP4rev1 (Internet Message Access Protocol) permet l'accés als missatges en carpetes de correu en un servidor. Al contrari que POP3, que està dissenyat per descarregar els missatges i suprimir-los del servidor, el propòsit de l'IMAP és emmagatzemar tots els missatges en el servidor per a poder accedir als mateixos des de qualsevol lloc. Els missatges es poden emmagatzemar, descarregar des del servidor o es poden moure entre carpetes.

Aquest connector s'usa principalment en el KMail, però també el pot usar qualsevol altra aplicació del KDE que empri els connectors kioslaves.

Per exemple en el &konqueror; simplement introduïu `imap://nom_usuari@vostre.servidor.correu/` per a obtenir una llista de les vostres carpetes. Aleshores podreu treballar amb les vostres carpetes i missatges com si es tractessin de carpetes i fitxers al vostre sistema de fitxers local. Els URL IMAP estan definits en el RFC 2192.

IMAPS és el protocol IMAP encriptat via SSL.