# Manual del &konsole;

## Introducció

### Què és un terminal?

El &konsole; és un emulador de terminal X, sovint referit com un terminal o una shell (intèrpret d'ordres). Emula una interfície de línia d'ordres en una finestra de només text.

El &konsole; normalment executa un intèrpret d'ordres, una aplicació que executa les ordres que escriviu. Quin intèrpret s'executa al &konsole; depèn del vostre arranjament. Consulteu la documentació del sistema operatiu per saber quin intèrpret és, com configurar-lo i com utilitzar-lo.

### Historial

El &konsole; utilitza la noció de desplaçar enrere per a permetre als usuaris veure la sortida mostrada anteriorment. Per omissió, el desplaçament enrere està activat i establert a desar 1.000 línies de la sortida, a més del que es mostra actualment a la pantalla.

Segons les línies es van desplaçant fora de la part superior de la pantalla, es poden tornar a veure movent la barra de desplaçament cap a amunt, movent la roda del ratolí o usant les tecles &Maj;Re Pàg (per anar una pàgina enrere), &Maj;Av Pàg (per anar una pàgina endavant), &Maj;Fletxa amunt (per anar una línia amunt) i &Maj;Fletxa avall (per anar una línia avall).

Es pot canviar la quantitat de desplaçament utilitzant &Maj;Re Pàg/Av Pàg entre mitja pàgina i pàgina sencera a la pestanya Barra de desplaçament de la finestra de configuració del perfil (utilitzeu Arranjament Edita el perfil actual... per obrir aquesta finestra).

### Perfils

Els perfils permeten a l'usuari ràpida i fàcilment automatitzar l'execució d'ordres comuns. Com exemples es poden incloure:

- ssh en una altra màquina.

- Començar una sessió d'irc.

- Ús de «tail» per a veure un fitxer.

Procediment per a crear un nou perfil:

1. Feu clic sobre l'entrada del menú Arranjament Gestiona els perfils... .

2. Feu clic sobre el botó Perfil nou....

3. Ompliu la primera entrada amb un nom. Aquest és el nom que es mostrarà en el menú, i serà l'etiqueta usada en comptes de Shell quan inicieu una sessió d'aquest tipus.

4. Introduïu una ordre de la mateixa manera en que ho faríeu si obríssiu un nou terminal i escriviu l'ordre. Per al nostre primer exemple, escriviu ``ssh` `administració``.

5. Sobre les altres pestanyes del diàleg, configureu l'aparença d'aquesta sessió. Podeu configurar diferents tipus de lletra, esquemes de color, tipus de $`TERM` i moltes altres opcions per a cada sessió.

6. Premeu el botó D'acord. Ara restarà disponible la nova sessió en el diàleg Gestió de perfils....

Tots els perfils que s'han comprovat a Mostra en el menú es mostraran pel seu nom en el menú Fitxer Pestanya nova. No hi haurà submenú si només es mostra el perfil per omissió.

### Botons del ratolí

Aquesta secció detalla la utilització dels botons del ratolí per a dretans. Per a esquerrans, canvieu els botons esquerra i dret en el text que segueix.

Esquerra

- Tots els clics amb el &BER; s'envien a l'aplicació amb suport de l'ús del ratolí executada en el &konsole;. Si una aplicació pot reaccionar als clics del ratolí, el &konsole; ho indica mostrant una fletxa de cursor. Si no, mostra un cursor amb forma de I (una barra).

  Mantenint premut el &BER; i arrossegant el punter per la pantalla amb una aplicació sense suport de l'ús del ratolí seleccionareu una regió del text. Mentre s'arrossega el punter, el text marcat es mostra ressaltat per a que es vegi millor. Seleccioneu Copia des del menú Edita per a copiar el text marcat al porta-retalls i que es pugui usar més tard amb el &konsole; o una altra aplicació. El text seleccionat pot ser arrossegat i deixat en aplicacions compatibles. Manteniu premuda la tecla &Ctrl; i arrossegueu el text cap a la ubicació desitjada.

  Normalment, s'inseriran caràcters de salt de línia al final de cada línia seleccionada. Això és millor per a retallar codi font, o la sortida d'una ordre en particular. Per a text normal, els salts de línia no solen ser importants. A vegades un preferiria que el text fos una cadena de caràcters que es formati automàticament en enganxar-los en una altra aplicació. Per a seleccionar el mode de text com a cadena, manteniu premuda la tecla &Ctrl; mentre continueu seleccionant normalment.

  Prement les tecles &Ctrl; i &Alt; a la vegada que el &BER; seleccionareu text en columnes.

  Doble clic amb el &BER; per a seleccionar una paraula. Triple clic per a seleccionar una línia sencera.

  Si s'abasta la vora superior o inferior de l'àrea de text mentre s'està seleccionant, el &konsole; farà un desplaçament amunt o avall, exposant finalment el text de la memòria del cau. El desplaçament s'atura quan el ratolí s'atura.

  Després de deixar anar el botó del ratolí, el &konsole; intenta mantenir el text en el porta-retalls visible mantenint per a això ressaltada l'àrea seleccionada. L'àrea marcada es tornarà normal tan aviat com s'alteri el contingut del porta-retalls, es modifiqui el text de l'àrea marcada o es faci clic amb el &BER;.

  Per a marcar text en una aplicació amb suport de l'ús del ratolí (per exemple, Midnight Commander), s'ha de fer clic mentre es prem a la vegada la tecla &Maj;.

Mig

- Prement el &BMR; s'enganxa el text actual en el porta-retalls. Mantenint premuda la tecla &Ctrl; mentre es prem el &BMR; s'enganxa el text i s'afegeix una nova línia. El qual és convenient per a executar una ordre enganxada amb rapidesa, però pot ser perillós, de manera que s'ha d'utilitzar amb precaució.

  Si teniu un ratolí amb tan sols dos botons, al prémer ambdós a la vegada s'emula el &BMR; d'un ratolí amb tres botons.

  Si teniu una roda com a botó central, fer-la rodar en un programa sense suport de l'ús del ratolí mourà la barra de desplaçament del &konsole;.

Dreta

- Aquests elements apareixen en el menú quan es prem el &BDR;: Copia, Enganxa, Obre el gestor de fitxers, Estableix la codificació, Neteja l'historial, Ajusta l'historial..., Mostra barra de menú, Canvia el perfil, Edita el perfil actual... i Tanca la pestanya.

  En una aplicació amb suport de ratolí, prémer la tecla &Maj; a la vegada que el &BDR; per a que aparegui el menú emergent.

### Arrossegar i deixar

Si arrossegueu un fitxer, carpeta o &URL; sobre una finestra del &konsole;, apareixerà un menú contextual amb les següents accions:

Menú contextual «Arrossega i deixa» Menú contextual «Arrossega i deixa»

&Maj;Mou aquí

- Mou l'element arrossegat dins la carpeta actual. Aquest element només apareix al menú contextual, si teniu els drets per eliminar el fitxer o carpeta en qüestió.

&Ctrl;Copia aquí

- Copia l'element arrossegat dins la carpeta actual.

&Ctrl;&Maj;Enllaça aquí

- Insereix un enllaç simbòlic cap a l'element arrossegat.

Enganxa la ubicació

- Insereix el camí complet de l'element arrossegat al cursor.

Canvia el directori a

- Si s'arrossega una carpeta, aquesta acció apareixerà al menú contextual i us permetrà canviar la carpeta de treball de la sessió del &konsole;.

&Esc;Cancel·la

- Suspèn l'acció arrossega i deixa.

Si premeu les dreceres abans de deixar anar el &BER; durant l'arrossega i deixa, no apareixerà cap menú contextual i les accions s'executaran immediatament.

## Referència d'ordres

### La barra de menús

La barra de menús es troba a la part superior de la finestra del &konsole;. Si el menú està ocult, es pot arribar a Mostra barra de menú mitjançant un clic dret en la finestra (sempre que no hi hagi una aplicació a pantalla completa en aquesta finestra, com «vi», «minicom», &etc;). La drecera per omissió es llista després de cada element de menú.

#### El menú Fitxer

&Ctrl;&Maj;N Fitxer Finestra nova

- Obre una nova finestra del &konsole; amb el perfil per omissió.

&Ctrl;&Maj;T Fitxer Pestanya nova

- Obre una nova pestanya amb el perfil per omissió.

  El &konsole; ve amb el perfil Intèrpret d'ordres per omissió. Qualsevol nou perfil afegit per l'usuari serà llistat al submenú. No hi haurà submenú si només es mostra el perfil per omissió.

Fitxer Clona la pestanya

- Intenta clonar la pestanya actual en una nova pestanya.

&Ctrl;&Maj;S Fitxer Desa la sortida com a...

- Desa l'historial actual com a un fitxer de text o html.

&Ctrl;&Maj;P Fitxer Impressió de pantalla...

- Imprimeix la pantalla actual. Per omissió, la sortida s'escalarà per ajustar-la a la mida del paper on imprimiu amb el color del text en negre i sense fons. Es poden canviar aquestes opcions al diàleg d'impressió sobre la pestanya Opcions de sortida.

Fitxer Obre el gestor de fitxers

- Obre el gestor de fitxers del &kde; al directori actual. Per omissió, aquest és &dolphin;.

&Ctrl;&Maj;W Fitxer Tanca la pestanya

- Tanca la pestanya actual.

&Ctrl;&Maj;Q Fitxer Tanca la finestra

- Surt del &konsole;.

  El &konsole; mostrarà un diàleg de confirmació si hi ha més d'una pestanya oberta. Aquest diàleg es pot desactivar fent clic a la casella de selecció No tornis a preguntar.

#### El menú Edita

&Ctrl;&Maj;C Edita Copia

- Copia el text seleccionat al porta-retalls.

&Ctrl;&Maj;V Edita Enganxa

- Enganxa text des del porta-retalls a la localització del cursor.

Edita Selecciona-ho tot

- Selecciona tot el text a la finestra actual.

Edita Copia l'entrada a Totes les pestanyes en la finestra actual

- Permet l'entrada des de la sessió actual per a enviar-la simultàniament a totes les sessions en la finestra actual.

&Ctrl;&Maj;. Edita Copia l'entrada a Selecciona pestanyes...

- Permet l'entrada des de la sessió actual per a enviar-la simultàniament a les sessions triades per l'usuari.

&Ctrl;&Maj;/ Edita Copia l'entrada a Cap

- Atura l'enviament de l'entrada des de la sessió actual a les altres sessions.

Edita Envia un senyal

- Envia el senyal especificat al procés de la línia d'ordres, o un altre procés, que es va iniciar quan es va iniciar la nova sessió.

  Actualment els senyals disponibles són:

  STOP | per a suspendre la tasca
  CONT | continua si l'havíeu suspès
  HUP | detecta una penjada sobre el terminal controlat, o mata el procés controlat
  INT | interromp des del teclat
  TERM | senyal de finalització
  KILL | senyal per matar
  USR1 | senyal d'usuari 1
  USR2 | senyal d'usuari 2

  Referiu-vos a les pàgines del manual del sistema per obtenir més informació sobre donar l'ordre: ``man` `7 signal``.

&Ctrl;&Alt;S Edita Reanomena la pestanya...

- Obre un diàleg que us permetrà canviar el nom de la pestanya actual (més informació).

&Ctrl;&Alt;U Edita Envia per ZModem...

- Obre un diàleg per a seleccionar un fitxer per a ser enviat si el programari necessari està instal·lat.

&Ctrl;&Maj;F Edita Cerca...

- Obre una barra de cerca a la part inferior de la finestra del &konsole;.

  Permet entre majúscules i minúscules, cap endavant o cap enrere, i les cerques amb expressions regulars.

F3 Edita Cerca següent

- Mou a la següent instància de la cerca. Si la barra de cerca té el focus, també podreu utilitzar la drecera &Intro;.

&Maj;F3 Edita Cerca anterior

- Mou a l'anterior instància de la cerca. Si la barra de cerca té el focus, també podreu utilitzar la drecera &Maj;&Intro;.

#### El menú Visualitza

&Ctrl;( Visualitza Divideix la vista Divideix la vista esquerra/dreta

- Divideix totes les pestanyes en vistes esquerra i dreta.

  Qualsevol sortida en una vista serà duplicada en les altres.

&Ctrl;) Visualitza Divideix la vista Divideix la vista superior/inferior

- Divideix totes les pestanyes en vistes superior i inferior.

  Qualsevol sortida en una vista serà duplicada en les altres.

&Ctrl;&Maj;S Visualitza Divideix la vista Tanca les actives

- Tanca la vista actual.

&Ctrl;&Maj;O Visualitza Divideix la vista Tanca les altres

- Tanca totes les vistes menys l'actual.

&Ctrl;&Maj;] Visualitza Divideix la vista Expandeix la vista

- Fa més gran la vista actual.

&Ctrl;&Maj;[ Visualitza Divideix la vista Redueix la vista

- Fa més petita la vista actual.

&Ctrl;&Maj;H Visualitza Separa la pestanya actual

- Obre la pestanya actual en una finestra a part.

  Sortir de la finestra anterior del &konsole; no afectarà a la finestra que s'acaba de crear.

&Ctrl;&Maj;I Visualitza Vigila el silenci

- Alterna la vigilància de la pestanya actual per a la manca d'activitat.

  Per omissió, després de 10 segons d'inactivitat, apareixerà una icona informativa a la pestanya de la sessió. El tipus d'alertes es pot canviar a través de Arranjament Configura notificacions Silenci en una sessió controlada.

&Ctrl;&Maj;A Visualitza Vigila l'activitat

- Alterna la vigilància de la pestanya actual per a l'activitat.

  Sobre qualsevol activitat, apareixerà una icona informativa a la pestanya de la sessió. El tipus d'alertes es pot canviar a través de Arranjament Configura notificacions Activitat en una sessió controlada.

&Ctrl;+ Visualitza Augmenta el tipus de lletra

- Augmenta la mida del tipus de lletra del text.

&Ctrl;- Visualitza Minva el tipus de lletra

- Minva la mida del tipus de lletra del text.

Visualitza Estableix la codificació

- Estableix la codificació de caràcters.

Visualitza Neteja l'historial

- Esborra el text en l'historial.

&Ctrl;&Maj;X Visualitza Neteja l'historial i reinicia

- Esborra el text en la pestanya actual i en l'historial, i reinicia el terminal.

#### El menú Punts

&Ctrl;&Maj;B Adreces d'interès Afegeix una adreça d'interès

- Afegeix la ubicació actual.

Adreces d'interès Pestanyes d'adreces d'interès com a carpeta...

- Afegeix totes les pestanyes a una carpeta d'adreces d'interès.

  S'obrirà un diàleg per al nom de la carpeta per a les adreces d'interès.

Adreces d'interès Nova carpeta d'adreces d'interès...

- Afegeix una nova carpeta a la llista d'adreces d'interès.

  S'obrirà un diàleg per al nom de la carpeta per a les adreces d'interès.

Adreces d'interès Edita les adreces d'interès

- Obre l'editor d'adreces d'interès.

  Podeu usar l'editor d'adreces d'interès per afegir manualment els &URL;. Actualment el &konsole; accepta les següents:

  - ssh://usuari@màquina:port

  - telnet://usuari@màquina:port

#### El menú Arranjament

Arranjament Edita el perfil actual...

- Obre un diàleg per a configurar el perfil actual.

Arranjament Canvia el perfil

- Canvia el perfil actual a un dels perfils llistats.

Arranjament Gestiona els perfils...

- Obre un editor per a la gestió de perfils.

&Ctrl;&Maj;M Arranjament Mostra barra de menú

- Canvia la visibilitat de la barra de menús.

F11 Arranjament Mode de pantalla completa

- Alterna el &konsole; per omplir tota la pantalla.

Arranjament Configura dreceres...

- Obre l'editor de dreceres de teclat. Trobareu més informació sobre la configuració de les dreceres en els Fonaments del &kde;.

  De manera addicional, el &konsole; disposa d'algunes dreceres especials que no es corresponen amb cap element de menú:

  Drecera | Descripció
  &Maj;Fletxa dreta | Pestanya següent
  &Maj;Fletxa esquerra | Pestanya anterior
  &Ctrl;&Maj;Fletxa esquerra | Mou la pestanya a l'esquerra
  &Ctrl;&Maj;Fletxa dreta | Mou la pestanya a la dreta
  &Ctrl;&Maj;Inser | Enganxa la selecció
  &Maj; | Contenidor de vista següent

Arranjament Configura notificacions...

- Obre l'editor de notificacions.

Arranjament Configura el &konsole;...

- Obre l'editor de la configuració del &konsole;.

  Aquest diàleg té opcions que influeixen en l'aparença i el comportament de les opcions Barra de pestanyes i generals per a la finestra del &konsole;.

#### El menú Ajuda

El &konsole; té la configuració comuna al &kde; i els elements del menú Ajuda, per obtenir més informació llegiu la secció sobre El menú Ajuda dels fonaments del &kde;.

### Diàlegs del &konsole;

#### El diàleg per a reanomenar la pestanya

El nom de la pestanya actual es pot canviar des d'aquest diàleg. El diàleg es pot mostrar a través del menú, la drecera &Ctrl;&Alt;S o fent doble clic sobre la pestanya a la barra de pestanyes. Aquests canvis poden ser permanents editant el perfil actual.

El &konsole; substituirà aquestes parts:

- %n: Nom del programa.

- %d: Directori actual (curt).

- %D: Directori actual (llarg).

- %w: Títol de finestra establert per l'intèrpret d'ordres.

- %#: Número de sessió.

- %u: Nom d'usuari.

- %h: màquina local o màquina remota (curt)

- %H : màquina remota (llarg)

Exemples:

- `%d : %n` amb /usr/src com directori actual i executant bash es mostrarà src : bash.

- `%D : %n` amb /usr/src com directori actual i executant top es mostrarà /usr/src : top.

- `%w (%#)` amb ~ com directori actual i executant vim en la primera pestanya es mostrarà [NoName] (~) - VIM(1).

#### El diàleg copia l'entrada

El text introduït en una pestanya pot ser enviat simultàniament a altres pestanyes. Aquest diàleg us permet seleccionar quines pestanyes rebran aquesta entrada. La pestanya actual restarà en gris.

#### El diàleg Ajusta l'historial

L'opció Historial per a la grandària d'aquest es pot canviar en aquest diàleg. Qualsevol canvi només serà per a la pestanya actual i no serà desat per al perfil actual.

## Opcions de la línia d'ordres

Quan s'inicia el &konsole; des de la línia d'ordres, es poden especificar diverses opcions per a modificar el seu comportament.

`--help`

- Llista diverses opcions.

`--profile` `fitxer`

- Inicia el &konsole; usant el perfil indicat en comptes del perfil per omissió.

`--fallback-profile`

- Utilitzeu el perfil FALLBACK intern. Aquesta opció és una drecera per a `--profile` `FALLBACK/`.

`--workdir` `dir`

- Obre amb `dir` com a directori de treball inicial.

`--hold, --noclose`

- No tanca la sessió inicial automàticament quan finalitzi.

`--new-tab`

- Crea una pestanya nova en una finestra existent abans de crear una finestra nova.

`--tabs-from-file` `fitxer`

- Crea pestanyes com s'especifica al fitxer de configuració de pestanyes indicat.

  El fitxer té una pestanya per a cada línia en el següent format:

  Cada línia especifica una pestanya per obrir, utilitzant un màxim de quatre camps per especificar com serà oberta. Els camps estan delimitats amb `;;` i un nom de camp haurà de tenir un `:` afegit. Les línies en blanc o amb `#` al començament seran ignorades, de manera que podeu utilitzar una línia que comenci amb `#` per afegir comentaris.

  - `title:` un nom per aquesta pestanya, si està en blanc o no es declara s'utilitzarà el valor per omissió
  - `workdir:` directori de treball, si està en blanc o no es declara s'utilitzarà `~`
  - `profile:` un perfil que utilitzarà el &konsole;, si està en blanc o no es declara s'utilitzarà el valor per omissió
  - `command:` una ordre per executar

  Cada línia ha de tenir almenys un camp `command` (ordre) o `profile` (perfil).

  Exemple: `title: %n;; command: /usr/bin/top ;; profile: Shell`

`--background-mode`

- Inicia el &konsole; en segon pla i el fa venir al davant quan es prem la drecera &Ctrl;&Maj;F12 (per omissió).

`--separate`

- Executa la nova instància del &konsole; en un procés separat.

`--show-menubar`

- Mostra la barra de menús, anul·la el comportament per omissió.

`--hide-menubar`

- Oculta la barra de menús, anul·la el comportament per omissió.

`--show-tabbar`

- Mostra la barra de tasques, anul·la el comportament per omissió.

`--hide-tabbar`

- Oculta la barra de tasques, anul·la el comportament per omissió.

`--fullscreen`

- Inicia el &konsole; en el mode de pantalla completa.

`--notransparency`

- Deshabilita els fons transparents, encara que el sistema els permeti.

`--list-profiles`

- Llista tots els perfils disponibles.

`--list-profile-properties`

- Llista totes les propietats possibles amb nom i tipus. Veure l'opció `-p`.

  Per a més informació, visiteu la &konsole; API Reference.

`-p` `property=valor`

- Canvia el valor d'una propietat del perfil.

`-e` `ordre`

- Executa `ordre` en comptes de l'intèrpret d'ordres normal.

  Aquesta opció detectarà tots els arguments passats al &konsole;, i els executarà com `ordre`. Pel que aquesta opció s'ha d'utilitzar sempre com l'última opció.

`--nofork`

- No executa en segon pla. Això sovint és necessari per imitar altres emuladors de terminal.

El &konsole; també accepta opcions genèriques de &Qt; i de &kde;:

`--help-qt`

- Llista les opcions específiques de &Qt;.

Les següents opcions de &Qt; no tenen efecte sobre el &konsole;:

`--fn`, `--font` `nom_tipus_de_lletra`

- Defineix el tipus de lletra de l'aplicació.

`--bg`, `--background` `color`

- Estableix el color de fons per omissió.

`--fg`, `--foreground` `color`

- Estableix el color de primer pla per omissió.

`--btn`, `--button` `color`

- Estableix el color per omissió del botó.

`--help-kde`

- Llista les opcions específiques de &kde;.

`--help-all`

- Llista totes les opcions.

`--author`

- Mostra els noms dels autors.

`-v,--version`

- Mostra el número de versió.

`--license`

- Mostra informació de llicència.

## Crear scripts per al &konsole;

El &konsole; té suport per a nombrosos mètodes que es poden utilitzar amb &DBus;.

Hi ha dues maneres d'utilitzar la interfície de &DBus;: L'&IGU; de &Qt; és dbusviewer i la línia d'ordres qdbus.

Exemples:

- `%` `qdbus` mostrarà tots els serveis disponibles.

- `%` `qdbus` `org.kde.konsole` mostrarà la interfície &DBus; per al &konsole;.

- `%` `qdbus` `org.kde.konsole /Windows/1` mostrarà els mètodes per controlar la finestra 1.

  /Konsole es va utilitzar anteriorment per controlar la primera finestra, el qual és un error de disseny. Si us plau, no l'utilitzeu per aquest propòsit, i considereu l'actualització dels scripts existents.

- `%` `qdbus` `org.kde.konsole /Sessions/1` mostrarà els mètodes per controlar la sessió 1.

Si inicieu el &konsole; des d'un terminal potser necessitareu canviar `org.kde.konsole` per `org.kde.konsole-`pidof -s konsole``.

Per a més informació, si us plau, visiteu La guia d'aprenentatge de &DBus;.

## Usar els fulls d'estil per a la barra de pestanyes

El full d'estil per omissió per a la barra de pestanyes estableix l'amplada màxima i mínima de les pestanyes. L'usuari pot crear un fitxer `.css` i fer que el &konsole; l'utilitzi com a full d'estil per a la barra de pestanyes. Al fitxer `.css`, l'estri a utilitzar és `QTabBar::tab`.

Per a més informació, considereu llegir la pàgina del Projecte &Qt; pels fulls d'estil

Exemples:

- Canvia el fons de la pestanya seleccionada a gris clar

      QTabBar::tab:selected {
          background: #999999
      }

- Canvia el text de la pestanya seleccionada a vermell

      QTabBar::tab:selected {
          color: red
      }

- Totes les pestanyes seran d'almenys 200 píxels d'amplada

      QTabBar::tab {
          min-width: 200px
      }

- Només la pestanya seleccionada serà d'almenys 200 píxels d'amplada

      QTabBar::tab::selected {
          min-width: 200px
      }

- Qualsevol d'aquests estils es poden combinar en una sola fila

      QTabBar::tab::selected {
          background: #999999;
          color: red;
          min-width: 200px;
      }
      QTabBar::tab {
          min-width: 100px
      }

## Sabíeu que? Qüestions comuns i més

### Sabíeu que?

- En prémer &Ctrl; mentre se selecciona text farà que els canvis de línia es converteixin en espais quan l'enganxeu.

- Prement les tecles &Ctrl;&Alt; mentre se selecciona text se seleccionaran columnes.

- La combinació &Ctrl;Roda ampliarà la mida del text, igual que en el Konqueror i Firefox.

- Quan un programa avalua qualsevol dels botons del ratolí, prement la tecla &Maj; farà aparèixer el menú emergent.

- La drecera &Ctrl;&Maj;F10 activarà el menú.

- Les tecles &Maj;Inser l'inseriran en el porta-retalls.

- En fer doble clic se selecciona una paraula sencera. Si es continua prement el botó del ratolí i movent el ratolí s'estendrà la selecció.

- En fer triple clic se selecciona una línia sencera Si es continua prement el botó del ratolí i movent el ratolí s'estendrà la selecció.

- Hi ha una característica oculta per al formatador «%d» en el títol de la pestanya. Podeu indicar al &konsole; que abreugi el nom del directori al seu primer caràcter. Per exemple, «/camí/a/konsole/src» es pot abreujar a «konsole/s». Per habilitar i controlar aquesta característica oculta, obriu `~/.kde4/share/config/konsolerc` i afegiu-hi les línies següents:

      [ProcessInfo]
      CommonDirNames=nom1,nom2,nom3...

  Si utilitzeu Yakuake, només caldrà que editeu `~/.kde4/share/config/yakuakerc`.

### Qüestions comuns

- Per omissió quan s'arrenca des d'un terminal, el &konsole; s'executa en segon pla. Utilitzeu `--nofork` per a forçar que el &konsole; s'executi en primer pla.

  Això és necessari per alguns scripts i ordres per treballar com s'espera:

  - `konsole --nofork -e sleep 3 ; echo 1`

  - `kdesu -u usuari_kde konsole --nofork`

- Alguns tipus de lletra no estan disponibles per a utilitzar-los en el &konsole;, encara que estiguin disponibles en altres aplicacions. Això no vol dir que hi hagi un error al &konsole;. &konsole; requereix tipus de lletra mono-espaiades per oferir el millor resultat visual, de manera que sols demana a &Qt; la llista de tipus de lletra mono-espaiades.

  Si esteu segur que un tipus de lletra és realment mono-espaiada però no està disponible al &konsole;, si us plau, informeu del problema a &Qt;.

- Des del KDE4 totes les pestanyes utilitzen el mateix identificador de procés. Això té l'efecte secundari que si el procés d'una pestanya té problemes, totes les altres també en poden tenir.

  Això és més notori quan una ordre que es connecta a un dispositiu extern o un sistema (ssh, nfs) té problemes.

- El &konsole; tracta als arguments després de l'opció `-e` com una ordre i els executa directament, en lloc d'analitzar-los i, possiblement, dividir-los en sub-ordres per a la seva execució. Això és diferent de xterm.

  - `konsole -e "ordre_1 ; ordre_2"` no funciona

  - `konsole -e $SHELL -c "ordre_1 ; ordre_2"` funciona

- El &konsole; no ofereix comoditat per al funcionament d'accedir a l'intèrpret d'ordres, ja que als desenvolupadors no els agrada la idea de córrer l'accés a l'intèrpret d'ordres en un emulador de terminal.

  Per descomptat, els usuaris poden executar l'accés a l'intèrpret d'ordres al &konsole; si realment ho necessiten. Editeu el perfil d'usuari i modifiqueu la seva ordre a la forma d'iniciar un accés a l'intèrpret d'ordres de manera explícita, com «`bash -l`» i «`zsh -l`».

- L'opció `--new-tab` de vegades es comporta de forma estranya. Pot crear una nova finestra, o pot crear una nova pestanya en una altra finestra del &konsole; existent en lloc de a la finestra del &konsole; actual.

  Aquest comportament és estrany, però no és necessàriament erroni. Aquesta opció intenta tornar a utilitzar les finestres existents del &konsole;, però no totes les finestres del &konsole; són reutilitzables. Totes les finestres del &konsole; obertes a través del &krunner; són reutilitzables, mentre que la majoria de les finestres del &konsole; obertes des de la línia d'ordres no ho són.

## Crèdits i llicència

El &konsole; actualment és mantinguda per &Kurt.Hindenburg; &Kurt.Hindenburg.mail;

Entre els anteriors mantenidors del &konsole; s'inclouen: &Robert.Knight; &Robert.Knight.mail; i &Waldo.Bastian; &Waldo.Bastian.mail;

L'aplicació &konsole; Copyright © 1997-2008 &Lars.Doelle; &Lars.Doelle.mail;

Aquest document va ser escrit originalment per en &Jonathan.Singer; &Jonathan.Singer.mail;

Aquest document ha estat actualitzat per a &kde; 4.x per en &Kurt.Hindenburg; &Kurt.Hindenburg.mail;

Aquest document ha estat actualitzat per a &kde; 3.4 per en &Kurt.Hindenburg; &Kurt.Hindenburg.mail;

Convertit originalment a DocBook SGML per en &Mike.McBride; i &Lauri.Watts;

Traductor/Revisor de la documentació: &credits.Antoni.Bella;

&underFDL; &underGPL;

## Enllaços

Per a més informació, si us plau, visiteu aquests llocs web:

- La pàgina web del &konsole; al wiki &kde; UserBase

- Pàgina web del &konsole;

- Llista de correu del &konsole;

- &kde; a FreeBSD

- &kde; a &Solaris;

&documentation.index;